Filem Garang Merupakan Satu Inisiatif Untuk Bantu Atlet Paralimpik

Filem Garang baru sahaja ditayangkan di layar perak bermula 5 Disember lalu di seluruh Malaysia. Filem ini merupakan filem Malaysia pertama yang menampilkan pelakon-pelakon Orang Kelainan Upaya (OKU) sebagai watak utama.

Filem ini dihasilkan berdasarkan kisah benar dan mengisahkan tentang seorang atlit paralimpik yang mewakili negara dalam acara sukan lumba kerusi roda.

Namun, filem ini kurang mendapat sambutan daripada orang ramai menyebabkan penerbit filem tersebut, Dakshina Muriti berasa terkilan.

Menurut beliau, tujuan utama filem ini diterbitkan adalah untuk mencari dana bagi  bagi membina sebuah asrama baru untuk pelatih OKU di Bengkel Sampul Surat di Batu Pahat, Johor.

Namun, disebabkan kurangnya sokongan dari orang ramai, misi tersebut telah terbantut dan tayangan filem itu boleh dihentikan bila-bila masa sahaja.

Filem yang menelan belanja RM1.5 juta termasuk pembikinan dan pemasaran itu dibintangi Pablo Amirul, Ahmad Maembong (OKU Fizikal), Osman Omar (OKU Fizikal), John Elijah (OKU Fizikal), Chacha Maembong, Wan Hanafi Su, Jalil Hamid, Izam Abdul Hamid (OKU Fizikal) dan Shukur Abd Hamid (OKU Fizikal).

Marilah sama-sama kita menyokong filem ini supaya misi yang diimpikan tercapai. Sebagai rakyat Malaysia, kita haruslah menyokong filem-filem tempatan untuk menggalakan lagi pertumbuhan industri tempatan.

Baru-baru ini Netflix mengumumkan bahawa Money Heist part 4 akan ditayangkan pada 3 April 2020. Klik pautan di bawah untuk bacaan lanjut.

Money Heist Part 4 Akan Ditayangkan Pada 3 April 2020

Lihat Steve Trevor Kekal ‘Hidup’ Dalam Trailer Pertama Wonder Women 1984


3 Tahun Selepas Mengusahakan Project Ara, Google Sahkan Untuk Menghentikan Projek Ini

Google Project Ara antara teknologi yang dinanti-nantikan buat semua penggemar teknologi. Jika anda seorang ‘geek‘, pasti anda tahu mengenai kisah Project Ara dimana projek ini  merupakan eksperimen yang telah lama diusahakan Google sebelum adanya teknologi skrin lengkung lagi.

Untuk pengetahuan anda, Google Project Ara merupakan sebuah projek daripada Google yang membolehkan pengguna plug and play komponen yang dimahukan pada satu badan telefon. Dalam erti kata lain, anda boleh customize penggunaan kamera,bateri dan speaker yang diimpikan pada satu badan telefon.

Setelah beberapa tahun diusahakan Google, nampaknya projek ini sekadar berakhir dengan ‘hype‘ dan prototype sahaja. Penjualan Motorola kepada Lenovo turut menjadi punca terhentinya projek ini.

Dalam pada itu, Google mungkin mempertimbangkan untuk menjual teknologi ini kepada syarikat-syarikat yang berminat. Pada pendapat anda, adakah masih releven sebuah telefon modular pada ini? Atau kos yang mahal serta evolusi teknologi yang bergerak pantas bakal membantutkan penggunaan telefon Google Project Ara.

Buat anda yang mengetahui lebih lanjut mengenai Google Project Ara, penerangan dari MKBHD ini mungkin masih releven untuk anda tonton meskipun sudah berusia 3 tahun.


Filem Get Out Berbaur Perkauman Pada Mulanya, Berakhir Dengan Sesuatu Yang Pelik

Seperti mana nota tulisan saya perihal filem zombie Jepun ‘I Am a Hero’ dua minggu lalu, saya seringkali menjadikan filem sebagai tempat untuk melihat bagaimana karyawan menyatakan rasa dan adakah rasa yang mahu disampaikan itu sampai dan mampu diterjemah secara rasional, tanpa mengira apa genre yang dibawa.

Kerana ada waktunya, penyampaian secara literal gagal menghasilkan essence walau jelas objektifnya dan adakalanya juga sesuatu yang dianggap social critique tidak menghadirkan rasa dikritik tetapi lebih pada rasa diperlekeh. Namun semua masih berkait pada kreativiti penghasil filem sama ada mahu sentiasa di landasan sentimen atau nilai yang akan diberikan.

Sinopsis ringkas. Setelah beberapa bulan bercinta, Chris (Danile Kaluuya) diajak oleh teman wanitanya, Rose (Allison Williams) bertemu dengan keluarga Rose.

Walau ada waktunya Chris agak keberatan kerana perbezaan warna kulit, tetapi setelah diyakini oleh Rose, Chris akhirnya bersetuju.

Pada awalnya, Chris melihat penerimaan keluarga Rose pada dirinya agak baik juga walau berbeza warna kulit tetapi Chris menghidu sesuatu yang aneh pada penerimaan keluarga Rose.

Dan sememangnya, ada sesuatu pada keluarga Rose yang membawa kepada sesuatu yang Chris tak pernah bayangkan akan berlaku sebelum ini.

Ada dua perkara yang menangkap waktu menonton filem ini. Pertama essence. Tahun lalu, kita sudah disajikan dengan boleh dikatakan deretan filem horror thriller.

Lights Out, The Conjuring 2, The Rezort, 10 Cloverfield Lane, Train to Busan, yang bagi saya hampir kebanyakannya berada pada paras filem yang baik (secara hiburannya) dan tidak begitu memberi rasa essence pada penyampaian.

Don’t Breathe boleh dikecualikan daripada filem-filem yang disebut tadi kerana bagi saya walau ia low budget movie tetapi memberi sesuatu yang lebih ‘besar’ dari mega budget movie.

Dan apabila saya mengatakan perihal essence di atas, bagi saya filem ini memberikan rasa itu walau ia dilihat bias secara literalnya.

Ya, secara mudahnya melihat heronya yang berkulit hitam dan dipasangkan dengan si cantik berkulit putih sudah menimbulkan kejanggalan. Dari kejanggalan inilah yang menghasilkan essence.

Sudah pasti Jordan Peele selaku pengarah (yang juga berkulit hitam) mahu menyebelahi ‘warna kulitnya’, tetapi lihat bagaimana Peele melahirkan rasa yang betapa di negaranya walau sudah berpuluh tahun ‘isu perkauman’ ini dilihat selesai, tapi masih ada ‘jurang’ beza ketara.

Lihat babak bagaimana si kulit hitam cuba untuk bertutur dengan cara si kulit putih dan lihat juga babak bagaimana si polis kulit hitam melayan aduan pengadu sebangsanya.

Walaupun Peele seolah mahu menunjukkan betapa ‘penindasan kelas kedua’ itu wujud, tetapi dalam masa yang sama juga Peele mahu mengingatkan yang Carl Lewis juga pernah mengibarkan bendera USA ketika memenangi emas sebanyak sembilan kali di Olimpik.

Kedua, kejutan. Ya, filem ini bagi saya bukan sebuah filem yang penuh twist besar seperti thriller hasilan Fincher atau Lynch. Tetapi filem ini berjaya memberi perasaan ‘twisting the story’ berbanding ‘twisting the plot’.

Mungkin secara similaritinya, saya gemar mengambil contoh filem terkenal From Dusk Till Dawn arahan Robert Rodriguez yang mana ia tidak memberikan kita apa-apa ‘petanda’ hala tuju sebenar filem itu tetapi akhirnya ia menjadi naskah klasik yang dikenang oleh peminat filem dunia.

Begitu juga dengan naskah ini. Bermula dengan naskah berbaur ‘permainan perkauman’ yang berada pada aras drama cinta yang mungkin akan ada halangan itu dan ini dan apabila ia dilabel horror thriller mungkin ia akan dihantui hantu yang menyeramkan atau si psikotik gila yang kemaruk darah (terima kasih pada trailer yang agak mengurangkan elemen kejutan pada filem ini).

Ya, sesuatu yang anda jangka mungkin berlaku tetapi bagaimana ia dilakukan? Saya gemar katakan yang ia dilakukan dalam satu acuan thrill yang mengubah keseluruhan gerak rasa filem ini.

Mungkin saya lebih gemar katakan yang gerak permainan visual filem ini cukup kaya dengan ‘rasa’. Setiap bingkai yang diberi penuh mood dan perasaan homaj dan imbauan pada filem-filem lagenda lain.

Menariknya, ia dibantu dengan permainan naratif yang membijakkan penontonnya dengan kritikan sosial yang sukar diluah tetapi mudah diterjemah bersama kejutan-kejutan yang mungkin boleh diagak tetapi dilihat natural dan tidak terlalu ‘mencuba’ mencipta kejutan.

Melihat pada bagaimana ia diterjemah ke layar, saya yakin ini merupakan antara filem terbaik untuk tahun ini.

Ringkasnya, sekiranya anda setuju dengan hubungan Orked dan Jason di dalam Sepet, mungkin anda akan suka juga hubungan Chris dan Rose di dalam filem ini. Cumanya, setiap cinta memerlukan pengorbanan, kan?


Filem ‘His Hands’ Yang Bermodalkan RM2,000 Terpilih Untuk Festival Filem Robert De Niro

Ini merupakan berita yang membanggakan buat rakyat Malaysia apabila pengarah yang berasal dari Malaysia iaitu Darius Shu hadir dengan filem pendek pertamanya dan terpilih untuk Festival Filem Robert De niro.

Filem His Hands itu merupakan karya pertama beliau untuk Festival Filem Tribeca dan ini merupakan satu pencapaian yang membanggakan apabila karya pertama berjaya memasuki festival filem yang cukup berprestij. Untuk pengetahuan anda, filem tersebut adalah antara 63 filem yang dipertontonkan di festival filem dan para pengkritik filem telah menonton dan memberikan pandangan mereka.

I dreamt of this day since I was 12 when I watch E News or MTV Award shows on the telly every day before school. 12 years later, here’s me being on my very first red carpet together with my wonderful team ☺ 🥂 #Tribeca2019 @tribeca

A post shared by  DARIUS SHU (@dariusshu5) on May 1, 2019 at 7:48am PDT

Menariknya, filem epik yang berdurasi 13 minit itu hanya bermodalkan $400 (~RM2,000) dan menampilkan Arron Blake sebagai pelakon utama dalam filem tersebut dan filem itu dirakam oleh Darius Shu sendiri. Malah, filem itu hanya menggunakan 3 orang sahaja untuk menghasilkan filem tersebut.

Tahniah diucapkan kepada Darius Shu dan anda boleh tonton trailer rasmi filem ‘His Hands’ ini.


Filem ‘IT: Chapter Two’ Bakal Ditayang Selama 3 Jam

Nampaknya filem seram IT: Chapter Two bakal menjadi filem yang panjang ditayangkan dipawagam selepas disahkan bakal berlangsung selama tiga jam. Dalam erti kata lain, debaran para penonton menonton filem seram ini di dalam pawagam bakal lebih panjang.

IT: CHAPTER 2 is almost three hours long. Pretty good but it needs work – the first is better. And that’s all I’m saying lest WB sue me into an early grave.

— ViewerAnon (@ViewerAnon) February 13, 2019

Kenyataan ini turut disahkan oleh salah seorang pengguna Twitter yang telah menonton filem tersebut lebih awal dari tarikh tayangan rasmi yang mengesahkan bahawa filem tersebut berdurasi 3 jam.

Pastinya anda yang meminati filem ini akan teruja dengan berita ini. Malah, filem tersebut sebelum ini berdurasi 2 jam 15 minit dan menjadikan ia releven untuk menayangkan filem yang berdurasi 3 jam. Filem IT: Chapter Two ini bakal menemui anda pada 6 September ini.


Filem Jibam Adaptasi Novel Ujang Masih Berbaloi Buat Anda Senyum

Ibrahim ‘Ujang’ Anon merupakan satu nama yang bagi saya cukup dikenali di dalam industri seni tanahair. Bukan hal Ujang itu sebagai seorang kartunis, tetapi impak yang ditinggalkan beliau di dalam industri bagi saya cukup kuat.

Novel Jibam ditulis olehnya ini terbit sekitar tahun 1992 merupakan antara faktor yang menaikkan nama Ujang dan tidak keterlaluan saya katakan yang nama Ujang itu sendiri merupakan promosi awal untuk filem Jibam ini.

Menyusuli adaptasi di pawagam selepas Tombiruo, Jibam sememangnya dinantikan sama ada ianya kerana nama Ujang atau nilai nostalgia dari novel Jibam itu sendiri.

“Nak tahu satu rahsia tak?” [email protected].
“Biasanya kalau baca ayat kursi, baca Yasin boleh elok.”

Ashraf (lakonan Muhammad Arif Abdullah) merupakan seorang budak lembam yang istimewa. Dipanggil Jibam, dia cukup dibenci Tok Ngah Sudin (lakonan Bohari Ibrahim) yang pernah mengkhianati ayah Jibam iaitu Suman (lakonan Esma Daniel). Berlaku satu kejadian pada Jibam yang berpunca daripada Tok Ngah Sudin, dia mula diburu karma dan fobia pada Jibam.

Sebelum saya panjangkan nota ini, saya gemar katakan yang cubaan pertama Che Mie selaku sutradara berjaya meyakinkan saya untuk menonton hasil kerja tangannya lagi selepas ini. Harapan saya, selepas atau setelah membaca kritik komentar dari mana-mana medium sekalipun mengenai arahan sulungnya ini akan menjadikan beliau lebih baik di masa akan datang.

Pertama suasana. Suka saya katakan yang saya tidak menonton Jibam di dalam filem Jibam kerana filem ini tidak mengangkat Jibam sebagai tunjang karekter walaupun judulnya ialah Jibam. Namun karekter Jibam kuat membawa refleksi pada setiap watak yang wujud dipersekitaran Jibam.

Dimewahkan dengan watak sampingan yang mendampingi Jibam, refleski itu memberikan satu suasana masyarakat yang bagi saya relevan tanpa mengira di tahun atau di kurun mana ia berlaku. (Lihat penerimaan berbeza, malah naik turun emosi karekter yang mendampingi Jibam).

Hal itu memberi cerminan pada kita (khususnya Melayu) sendiri dalam menilai Jibam-Jibam yang ada di dunia realiti atau sebenar, sama ada kita melihat Jibam atau kita adalah Jibam di mata orang lain.

Keduanya, lakonan. Bercakap soal lakonan, pasti semua mata tertumpu pada Muhammad Ariff atau popular dengan gelaran Buntat. Diharap mungkin sebagai show stealer untuk filem ini, Ariff memberikan gaya lakon yang agak berjaya dalam memberi perasaan pada audiennya sama ada pilu atau jenaka.

Namun sesuatu yang bagi saya lebih menarik, Ariff dibantu oleh pelakon yang memberikan kualiti lakonan yang tidak lokek dalam menonjolkan bakat. Syafie Naswip, Farah Ahmad, Kazar malah beberapa lagi pelakon pembantu, bagi saya semuanya tidak dilihat janggal dalam menghidupkan watak mereka.

Malah tidak keterlaluan jika saya katakan, andai filem Jibam ke layar tanpa bantuan skor muzik (yang bagi saya tidak mesra dalam membantu), mungkin ia lebih semulajadi dan realistik dek kerana kekuatan lontaran setiap pelakon dalam memberi makna karekter yang diberi.

Saya membayangkan ketakutan Tok Ngah Sudin mungkin lebih dapat dirasakan dengan sepi suasana yang hanya diselangselikan dengan bunyi laga tin yang menjadi trademark kewujudan Jibam.

Malah ada beberapa babak (terutama babak di kedai kopi), bagi saya cukup berjaya dalam memberikan lontaran dialognya sehingga kita dapat menangkap serta memahami jalar penceritaan di dalam Jibam.

Ketiga, sejarah. Saya melihat filem ini seronok membangkit hal sejarah di lingkungan mereka. Anak lelaki Suman yang berhenti menjadi despatch (tak silap saya) untuk hidup dalam kenangan sejarah ayahnya, juga karma sejarah Tok Ngah Sudin yang sudah diantagoniskan sejak awal munculnya (rujuk babak tampar terajang Tok Ngah Sudin yang awalnya ‘menipu’ penonton akan kepiluan Jibam).

Di sini saya gemar apabila setiap watak berwawasan dari sejarah (rujuk babak imbas semula malah babak kedai kopi yang jelas menamakan Suman selaku pencetus awal sejarah kampung tersebut dan anak sulung Suman yang mahu melupakan sejarah kerana cinta).

Hal ini merupakan cerminan jelas akan refleksi Melayu (khususnya) dalam bagaimana jasa sejarah itu dipacu untuk meneruskan hidup sama ada dari sudut negatif atau positif. Bagi saya, ini merupakan essence besar yang wujud melebihi kisah Jibam itu sendiri.

Namun masih, Jibam punya kelemahan nyata.

Sebagai seorang penggemar filem, keseronokkan tontonan sememangnya tercalar dengan pembinaan karekter yang seperti dilemahkan oleh beberapa faktor.

Ya mungkin masalah editing (gabung jalin beberapa babak yang terasa janggal) atau hala tuju dan fokus sebenar filem ini yang agak celaru di antara garis binaan berdasarkaan karekter atau cerita hingga akhirnya menyebabkan kerja pembinaan naratif terganggu.

Saya tidak menafikan bahawa filem ini punyai nilainya yang tersendiri, namun sebagai sebuah naskhah yang mahu menyampai dan menceritakan kisahnya, (apatah lagi ia membawa tema kemanusiaan melalui hal-hal pengkhianatan), ia terkepung dalam perangkap adaptasi hingga Jibam janggal dalam menyampaikan sebuah cerita di dalam sebuah filem.

Jujur saya belum berpeluang membaca novelnya (mungkin selepas ini), tetapi apakah yang filem ini lakukan untuk mencipta tarikan dari mana ia teradaptasi? Kerana bagi saya Jibam kehilangan momentum untuk fokus dalam apa yang dipanggil sebuah filem.

Namun masih, ia berjaya memberi rasa dalam beberapa moment melalui keletah Jibam itu sendiri namun ia masih belum mampu menyelamatkan penceritaan yang bagi saya tidak kemas dibina.

Tetapi saya masih lagi menggemari Jibam sebagai sebuah naskhah jujur dalam memberi dan mesra dalam menyampaikan. Cuma mungkin, kelemahan yang ada agak mencacatkan Jibam sebagai sebuah adaptasi yang mengesankan.

Ringkasnya, untuk saya katakan yang Jibam ialah filem hebat dan terbaik, mungkin ulasan ini dianggap tidak telus. Namun jika anda bertanya saya adakah Jibam berbaloi untuk ditonton, maka saya akan katakan yang Jibam sememangnya punya rahsia untuk dibisikkan di telinga anda. Tontonlah untuk mengetahui apa rahsia itu.

Jangan risau, di sebalik komentar ini yang pasti Jibam bukan kenangan terburuk filem tempatan saya tahun ini. Ia masih berbaloi untuk membuat anda senyum. Sungguh!


Kami Merayu Ada Pihak Yang “Fund” Ini Supaya Ianya Menjadi Realiti. Sangat Menarik!

Malaysia tidak ketandusan bakat filem kreatif…buktinya lihat filem arahan Nadiah Hamzah ini. Sangat menarik dan cantik. Filem yang diberi tajuk Jupiter ini menampilkan pelakon pelakon hebat – Beto Kusyairy, Tizz Zaqyah, Nadia Nisaa dan Sofia Jane. Filem ini masih dalam pembangunan dan saksikan teaser di bawah.


Ini Sebab Anda Patut Lihat Babak Selepas ‘Ending Credit’ Filem Kong: Skull Island

Sebuah pertubuhan rahsia kerajaan melancarkan satu ekspedisi ke Skull Island, sebuah kawasan yang belum diterokai di Pasifik.

Diketuai oleh seorang pengembara Bill Randa (John Goodman) dan Leftenan Kolonel Preston Packard (Samuel L. Jackson), kumpulan itu merekrut bekas tentera British James Conrad (Tom Hiddleston) dan wartawan Mason Weaver (Brie Larson) untuk menyiasat aktiviti seismik pelik.

Tetapi setibanya di sana, mereka mendapati bahawa Skull Island adalah rumah kepada gergasi yang bergelar King Kong, dan mendapati diri mereka terperangkap dalam perang berterusan antara binatang dan pemangsa di pulau misteri ini.

Di bawah teraju Industrial Light & Magic dan teknologi motion-capture, visual effect Kong bersama kehidupan-kehidupan lain di Skull Island adalah yang terbaik dalam sejarah filem-filem King Kong terdahulu.

Penggunaan alam sekitar yang penuh elemen bahaya, cukup memberi impak membuat penonton yang pasti rasa gerun pada setiap babak.

Pengarah sinematografi yang punyai rekod filem seperti ‘300’ ke ‘BvS: DAWN OF JUSTICE’ juga bijak merakam babak pertempuran air-to-ground pada permulaan filem dan juga babak-babak dramatik.

Babak paling intense ialah kreativiti produksi menggunakan flash kamera cukup membuat anda rasa berdebar-debar. Tidak ada ayat yang boleh diungkap melihat kegemilangan King Kong di atas skrin IMAX 3D!

Pengarah Jordan Vogt-Roberts terlalu fokus terhadap teknikal perfileman, dia terlupa elemen terpenting dalam semua filem King Kong iaitu elemen kemanusian.

King Kong versi 1933, 1976 dan 2005 semuanya berjaya kerana bermain dengan emosi penonton. Hubungan manusia dan Kong kali ini sangat hambar, ada satu babak yang sepatutnya establish connection antara Mason, James dan Kong tetapi menjadi babak air mata yang sangat awkward.

Lawak jenaka antara tentera Amerika juga terasa amat memaksa membuatkan anda rasa apa penulis skrip cuba lakukan sebenarnya?

Kita ada pelakon grade A yang sepatutnya menyokong ‘kekuatan’ Kong tapi Tom Hiddleston hanyalah action hero menjual badan sasa, Brie Larson seorang pemenang Oscar tapi hanya pandai kaku memegang kamera, Samuel L. Jackson pula mahu menjadi Captain Ahab yang sangat overacting.

Tidak ada seorang watak-watak utama punyai keserasian kecuali watak kecil Hank Marlow (John C. Reilly) dan musuhnya Gunpei Ikari (MIYAVI).

Filem ini sebenarnya punyai terlalu banyak pelakon yang diperkenalkan sebagai watak penting tapi akhirnya sia-sia, terutama sekali watak ahli biologi San Ling (Jing Tian) dan Major Jack Chapman (Toby Kebbell) yang sebenarnya tak wujud pun tak apa.

Mungkin akibat di bawah pengarah kurang berpengalaman, ‘KONG: SKULL ISLAND’ sebenarnya boleh jadi lebih hebat dan epik dari ini.

Tapi babak selepas ending credit berjaya menyelamatkan filem ini pada saat terakhir kerana ia menjanjikan kepulangan zaman kegemilangan kaiju.

Saksikan ‘Kong: Skull Island’ dipawagam berhampiran anda mulai 9 Mac 2017 edaran Warner Bros Malaysia.


Filem ‘Kingsman 3’ Bakal Mula Penggambaran Hujung Tahun Ini

Nampaknya peminat siri filem Kingsman akan gembira dengan perkhabaran ini. Kingsman 3 bakal mula penggambarannya hujung tahun ini menurut pengarah filem tersebut, Matthew Vaughn.

Untuk pengetahuan anda, Kingsman 3 adalah filem yang akan ditayangkan setelah filem Kingsman: The Great Game ditayangkan pada 14 Februari 2020. Filem Kingsman: The Great Game merupakan filem prequel yang akan membawa anda meneroka asal-usul agensi itu pada awal tahun 1900-an hingga peristiwa Perang Dunia 1.

Malah, dalam filem prequel tersebut, dikhabarkan tiada watak Eggsy. Pastinya ramai peminat filem tersebut hampa dengan berita itu. Akan tetapi dalam filem Kingman 3, dikhabarkan ia adalah pengakhiran kisah antara Eggsy dan Harry.

Walau bagaimanapun, tarikh rasmi tayangan filem Kingsman 3 masih menjadi tanda tanya. Pastikan anda menonton filem Kingsman: The Great Game sebelum menonton Kingsman 3 kelak.


Filem ‘Kingsman 3’ Tangguh Tayangan Sehingga Tahun 2020

Nampaknya tarikh tayangan filem Kingsman: The Great Game ditangguhkan dari ditayangkan pada hujung tahun ini dan dijangka akan menemui para penonton pada 14 Februari 2020. Keputusan ini dibuat selepas penggabungan Disney dan Fox yang pastinya membuatkan peminat filem Kingsman berasa kecewa dengan berita ini.

Untuk pengetahuan anda, Matthew Vaughn yang merupakan pengarah filem Kingsman 1 dan 2 akan turut mengarahkan filem Kingsman 3 ini. Malah, filem ini merupakan filem prekuel yang akan membawa anda meneroka asal-usul agensi itu pada awal tahun 1900-an hingga peristiwa Perang Dunia 1.

Filem Kingsman mendapat kutipan yang hebat di seluruh dunia menjadi sebab siri ketiga Kingsman dibikin. Kingsman: The Secret Service mengutip USD414 juta manakala Kingsman: The Golden Circle mengutip USD410 juta di seluruh dunia.


Filem Lee Chong Wei Cipta Nama Dalam ‘Asia Book Of Record’

Sekali lagi Datuk Lee Chong Wei berjaya melakar sejarah secara individu apabila berjaya mencipta nama dalam The Malaysia Book of Record dan Asia Book of Record apabila tayangan perdana filem biografinya diiktiraf sebagai tayangan perdana terbesar di asia.

Filem beliau turut diiktiraf dalam The Malaysia Book of Record dengan tayangan gergasi LED bersaiz 40 meter x 17 meter. Tayangan perdana filem ini menerima kehadiran penonton seramai 20,000 di Stadium Bukit Jalil malam tadi.

This is for you, Malaysia 🇲🇾 @leechongweimovi #LEECHONGWEIMOVIE #worldpremiere

A post shared by  Datuk Wira Lee Chong Wei (@leechongweiofficial) on Mar 9, 2018 at 5:13am PST

Filem tersebut yang bakal menemui penonton pada 15 Mac ini di pawagam seluruh Malaysia berkisar tentang perjalanan hidup Lee Chong Wei sebelum menjadi pemain badminton No.1 dunia. Menurut beliau sendiri, filem biografi itu diharap dapat memberi inspirasi kepada atlet-atlet negara untuk mencipta nama di peringkat antarabangsa.

Kami kongsikan trailer filem ini untuk tontonan peminat Datuk Lee Chong Wei yang sudah tidak sabar lagi menantikan tayangan filem ini di pawagam.


Filem ‘Mahaguru’ Mula Ditayangkan Di Pawagam

Ketika kali pertama kami menonton trailer filem ini, kami menyangka ianya hanya sekadar jenaka kasar daripada pengarah filem ini, Z. Lokman. Namun rupanya ianya benar dan memang benar mula ditayangkan di pawagam bermula hari ini.

Berdasarkan trailer ini, kami terfikir mengapa filem seperti ini masih dihasilkan dan lepas untuk ditayangkan di pawagam. Kualiti filem ini seperti tidak layak untuk ditayangkan pun di pawagam.

CGI pada peluru pistol dalam trailer ini memang win. Jika anda mahu tonton sebuah filem yang ‘menghiburkan’, boleh ke pawagam berdekatan anda untuk menonton filem ini. Mungkinkah Mahaguru akan jadi satu karya ‘cult’ buat peminat seni tanah air?


3 Taktik Mengajar Anak Yang Mempunyai Kinestetik Tinggi

Kebanyakan kanak-kanak yang mencapai usia pra-sekolah mendapat banyak faedah melalui aktiviti pembelajaran kinestetik yang melibatkan sentuhan, rasa dan mengalami sendiri pengalaman tertentu, menurut FamilyEducation.com.

Kanak-kanak yang mempunyai kinestetik tinggi mempunyai kelebihan dalam memahami ilmu dengan lebih cepat dan lebih selesa belajar secara fizikal berbanding membaca dan menghafal. Kanak-kanak seperti ini akan lebih cepat menghadam apa yang sedang berlaku.

Antara ciri kanak-kanak kinestetik ialah anak hiperaktif iaitu selalu bergerak aktif dan tak reti duduk diam dalam satu jangka waktu yang lama kerana ada saja yang dia mahu lakukan.

Tapi jangan pula anda salah faham kanak-kanak sebegini alami gangguan atau kekurangan. Tahap keaktifan anak akan berkurangan apabila umur semakin meningkat di mana anak jadi lebih bertenang. Ia hanyalah satu cara mengekspresikan diri si anak.

Maka, semasa anak membesar, anda boleh lihat personaliti dan gaya pembelajaran anak juga berubah. Jadi ibu bapa dan pengajar boleh kenal pasti cara pembelajaran yang paling berkesan dan sesuai dengan anak.

Oh ya! Walaupun anak anda sesuai belajar secara visual atau auditori, kaedah belajar secara kinestetik juga dipercayai dapat membantunya juga. Ambil peluang ini untuk mengetahui tentangnya serba sedikit.

Berikut beberapa tip dan taktik yang boleh diguna pakai oleh ibu bapa dan pengajar dalam mengajar anak yang kinestetik.

Anak kinestetik mudah terganggu dengan persekitaran mereka. Jadi dalam kelas, cuba wujudkan satu ruang yang mana anak-anak ini boleh take a break apabila mereka merasa bosan atau terganggu.

Mereka boleh lompat bintang dan kira bilangannya atau melompat setempat dan kira bilangannya dalam satu minit. Galakkan atau pesan pada anak untuk lakukan aktiviti tersebut secara senyap supaya tidak mengganggu rakan-rakan lain.

Jika di rumah, boleh berhenti sekejap daripada aktiviti yang dilakukan dan nyanyi lagu ‘Kepala, Bahu, Lutut, Kaki’ contohnya.

Tak kisah di rumah atau di sekolah, berikan anak pensel dan kertas untuknya menulis atau melukis. Dengan cara ini, mereka masih boleh kekal aktif dalam keadaan yang terkawal.

Menulis juga menggalakkan anak untuk mengingat dan terus bermotivasi. Berikan juga highlighter atau pen marker berwarna untuk mereka gariskan perkataan yang mereka baca atau tulis. Dengan cara ini, lebih mudah mereka fokus kepada item yang diwarnakan tadi.

Gunakan aktìviti gerakan atau amali sewaktu memperkenalkan maklumat baru pada anak. Bermain permainan fizikal merupakan salah satu cara untuk belajar konsep matematik.

Anak boleh cuba baling dan tangkap bola untuk belajar mengira. Atau menambah dan menolak bilangan bakul. Jika di kelas, boleh belajar ABC sambil menepuk tangan. Di rumah, boleh bermain lompat tali sambil bermain mengeja.

Anak kinestetik sememangnya sangat bertenaga, teruja dan bersemangat tinggi. Mereka sama sahaja seperti anak lain cuma perlukan sedikit bantuan untuk mereka terus minat belajar di samping peluang dan ruang untuk mereka bergerak dalam persekitaran mereka.


Filem Mat Kilau Cetus Fenomena, Perak Cadang Lokasi Penggambaran Jadi Destinasi Pelancongan

Dalam tempoh 13 hari tayangan di pawagam, filem biografi epik, ‘Mat Kilau: Kebangkitan Pahlawan’ terus mencetuskan fenomena luar biasa apabila meraih kutipan tiket berjumlah RM53 juta.

Justeru itu, kerajaan negeri Perak sedia mempertimbangkan cadangan untuk menjadikan lokasi penggambaran filem Mat Kilau di Padang Koba Teluk Bakong, dekat Bota sebagai destinasi tarikan pelancong.

Menurut laporan, Pengerusi Jawatankuasa Perumahan, Kerajaan Tempatan dan Pelancongan negeri, Datuk Nolee Ashilin Mohamed Radzi berkata, cadangan tersebut dilihat baik untuk menarik kehadiran pelancong bagi mengunjungi lokasi penggambaran filem hebat itu.

“Ini satu cadangan yang baik. Setakat ini, kita belum melakukan apa-apa untuk mengekalkan lokasi penggambaran terbabit kerana difahamkan, ia bukan set kekal.

“Jadi, kita akan lihat cadangan, sama ada kita perlu kekalkan lokasi berkenaan sebagai destinasi pelancongan filem popular,” kata Datuk Nolee Ashilin Mohamed Radzi.

Tambahnya, Perak mempunyai banyak lokasi menarik yang sesuai untuk dijadikan set penggambaran dan ia telah pun terbukti menerusi beberapa filem sebelum ini.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

‘Rupanya Kena Bayar RM1,000 Untuk Salt Bae Tabur Garam’ – Aeril Zafrel Tidak Anggap Satu Pembaziran Makan Di Nusr-Et

Hampir 400 Mangsa ‘Scam’ Tunai Haji, Netizen Luah Rasa Simpati Dan Mahu Pelaku Ditangkap


Filem ‘Me Before You’ Bukan Kisah Romantik Murahan

Balik dari menonton filem, macam biasa aku dan kawan akan bincangkan benda yang sama.

Kenapa jalan cerita kena menjadi sekian dan bukan seperti yang demikian. Macam semalam, kami tengok genre kesukaan muda-mudi, cerita cinta romantik ‘Me Before You‘.

Jalan cerita kisah ini sebenarnya tak lah terlalu susah. Kisah seorang lelaki kaya yang lumpuh, Will dan seorang perempuan yang tak ada hala tuju dalam hidup, Clark yang mahu bekerja sebagai penjaga lelaki tersebut untuk dapatkan bayaran yang lumayan.

Akhirnya macam biasalah, jatuh cinta. Dan macam biasa juga, cerita macam ni mestilah kan difikir orang sebagai cerita cinta yang cliché, cerita cinta membazir masa dan duit semata.

Namun sebenarnya, jika difikir lebih mendalam untuk genre cerita sebegini, mesej yang diberikan juga tak kurang powernya. Walaupun berselang-seli orang dalam panggung bunyi menangis beria-ria.

Cerita ini menjadi berharga untuk plot di pengakhiran cerita. Cerita barat kebanyakannya lebih berani dalam menjadikan jalan ceritanya, bukan pengakhiran yang gembira semata-mata.

Dan realitinya, itulah kehidupan, ia bukan soal gembira dan bahagia semata. Spoiler alert: di pengakhiran cerita, Will sebenarnya telah lebih awal menandatangani perjanjian untuk mati dengan cara Dignitas, suatu organisasi yang dibayar bagi membolehkan individu untuk mati dengan cara yang mereka ingini.

Ironinya juga walaupun ingin mati, lelaki tersebut telah berjaya meninggalkan kesan yang mendalam kepada watak perempuan, Clark.

Pesannya, “you only get one life. It’s actually your duty to live it as fully as possible”. Memandangkan perempuan tersebut tiada kesungguhan dalam hidup, menikmati hidup yang hanya sekadar hidup. Cari rezeki, pasangan dan begitulah kitarannya.

Dan seperti kata member aku, sebenarnya watak Clark itu ada dalam kebanyakan kita. Yang hidup dalam comfort zone masing-masing, yang rasa tak perlu pun untuk menikmati hidup dan rasa selesa untuk sekadar ada dan hidup.

Clark jadi tersedar untuk menjadi betul-betul hidup, bilamana dia tengok Will sudah tidak berharapan untuk buat apa yang dia mahu dan inginkan, walaupun dia punya wang dan segala kemudahan.

Cerita ini mengingatkan kita, yang keluar dari comfort zone masing-masing itu bukanlah mudah, punyalah payah, sampai kita kena tengok orang yang dah putus asa nak hidup.

Baru kita rasa bersungguh dan yakin nak hidup semahunya, nak capai apa yang kita yakin dan ingin. Ia juga mengingatkan kita yang selagi kita punya peluang untuk benar-benar hidup, benar-benar menjadi manusia, maka buatlah.

Kerana peluang itu bukan selalu ada. Sebab kita pun tak tau tempoh hayat kita ni sampai bila. Namun begitu di sisi lainnya, filem ini juga telah mendapat kritikan yang negatif bilamana sesetengah pihak berpendapat filem ini hanya menggalakkan pandangan bahawa bagi orang kurang upaya lebih baik memilih untuk mati berbanding beruusaha untuk teruskan kehidupan.

Untuk pengakhiran cerita, ayat ini yang diberi oleh Will kepada Clark “Push yourself. Don’t Settle. Just live well. Just LIVE.”

Jika anda mahu menonton sesuatu yang berbeza, yang bermotivasi dan mungkin mampu menjadi pendorong untuk anda keluar dari comfort zone, filem ini adalah diantaranya.

Baca lagi: Marah Pada Tuhan, Lelaki Ini Jejaki Mekah Melalui 9 Negara


‘Filem Mentega Terbang Bertentangan Dengan Akidah’- JAKIM

Baru-baru ini kita dikejutkan dengan kehadiran filem kontroversi yang bercanggah dengan ajaran Islam sekaligus menjadi perbualan hangat si media sosial. Jadi, Jabatan Kebajikan Islam Malaysia telah diarahkan dengan segera untuk meneliti kandungannya.

Selepas penelitian dibuat, JAKIM mengesahkan bahawa terdapat pertentangan yang jelas dengan akidah dan cara kehidupan umat Islam di Malaysia yang beraliran Mazhab Syafie yang ditonjolkan dalam filem berjudul Mentega Terbang.

Sehubungan itu, JAKIM menasihatkan penggiat seni kreatif agar lebih berhati-berhati dalam menerbit dan menyiarkan bahan kandungan kepada masyarakat.

Sedikit informasi berkenaan filem ini, Mentega Terbang mengisahkan tentang seorang pelajar bernama Aisyah yang terngiang-terngiang di dalam mindanya tentang persoalan kehidupan selepas mati, syurga, neraka dan kebenaran. Ditambah pula karakter ayah yang liberal dari segi akal dan pemikiran sekaligus membenarkan anaknya menganut mana-mana agama dimahukan.

Oleh itu, JAKIM sekali lagi menasihatkan masyarakat awam agar lebih berwaspada dalam memilih rancangan TV untuk tontonan seisi keluarga sama ada di platform dalam talian mahu pun di mana-mana saluran agar tidak terdedah kepada unsur-unsur yang boleh menjejaskan akidah.


Filem Munafik 2 Akan Berada Dalam Koleksi Tontonan Netflix Mulai 1 Mei Ini

Filem Munafik 2 kini dikatakan akan berada di tontonan aplikasi Netflix mulai 1 Mei ini. Ini merupakan berita baik buat anda semua yang masih lagi menyokong filem tempatan yang berkualiti dan bermutu ini.

Sebelum ini filem Munafik 2 yang mula ditayangkan di pawagam pada 30 Ogos lalu, telah memecah rekod sebagai filem Melayu pertama yang berjaya mengutip RM40 juta dalam masa 17 hari tayangan sahaja.

Bukan mudah untuk sebuah filem tempatan mendapat tempat di hati penonton dan sekaligus berjaya mengutip dengan jumlah kutipan yang sangat besar. Saksikan kembali filem Munafik 2 yang penuh dengan konflik agama dan mesej yang berguna di aplikasi Netflix anda mulai 1 Mei ini.


Filem Munafik Kutip RM15.4 Juta Selepas Tiga Minggu Ditayangkan

Sebagai seorang yang telah menonton filem Munafik, boleh saya katakan ini antara filem tempatan genre seram yang terbaik. Dan sebenarnya ianya bukan lah cerita hantu, tapi filem penuh pengajaran. Memang kena tengok sendiri.

Dalam perkembangan terbaru, Munafik telah mengutip RM15.4 juta selepas 3 minggu ditayangkan dan bilangan pawagam turut ditambah oleh kerana sambutan hangat yang diberikan oleh penonton, iaitu sebanyak 120 pawagam (sebelum ini hanya 90).

“Memandangkan minggu ketiga ini kami akan berhadapan dengan filem blockbuster antarabangsa, Batman v Superman: Dawn of Justice, yang akan ditayangkan mulai 25 Mac, Munafik berkemungkinan akan diletakkan di pawagam lebih kecil”

“Namun, ia masih kekal ditayangkan di 120 pawagam, termasuk Singapura dan Brunei,” jelasnya kepada BH Online. Tambah pelakon dan juga pengarah ini, dia juga yakin bahawa jualan tiketnya akan melonjak sehingga mampu mencecah RM16 juta di Malaysia saja.


3 Aspek Ini Buat Filem Pasal Kasut Lusuh Adik-Beradik Begitu Menarik Ditonton

Aku tiada sangat rakan pembikin filem. Tetapi aku punya rakan-rakan yang punya kelulusan agama yang hebat. Sesekali bertemu, sengaja aku diskusikan perihal filem dan sinema untuk melihat persepsi dan visi mereka pada industri filem tempatan.

Rata-rata dari lisan mereka, cuma dua filem yang sering diulang sebut dan diharapkan terhasil di bumi Malaysia. Pertama Lion of the Desert (1981) dan kedua, The Message (1976).

Atas dua jawapan itu, aku ajukan soalan mengapa cuma dua filem ini yang ‘diidolakan’ dan perlu dicontohi? Jawapannya mudah.

“Generasi kita perlu melihat sejarah perjuangan silam. Mesej dakwahnya jelas dan patuh syariah.”

Lantas aku bingkas memberi hujah, filem sejarah begitu menelan kos yang terlalu tinggi. Lagi pula, masih ada filem yang mampu memberi mesej Islamis walau bukan dengan cara literal.

Aku memberi contoh filem Laskar Pelangi dari Indonesia dan Children of Heaven dari Iran. Dan aku kembali ditanya dengan soalan,

“Adakah dua filem itu membawa identiti dan imej pendakwah? Dan kenapa perlu tonton filem dari Iran?”

Sinopsis ringkas mengenai filem arahan Majid Majidi ini, setelah kehilangan sepasang kasut milik adiknya Zahra (lakonan Bahare Seddiqi), Ali (lakonan Mir Farrokh Hashemian) yang dianggap tulang belakang untuk keluarga terpaksa memikirkan cara untuk mendapatkan kembali kasut adiknya itu dan dalam masa yang sama merahsiakan kehilangan kasut itu dari pengetahuan ibu bapanya.

Filem ini amat mengingatkan aku pada filem Pensil karya M. Subash. Persamaan antara kedua filem ini, ia ringkas tetapi sarat dengan paksaan agar kita berfikir cara tauhidic mindset.

Ia tidak berbicara direct mengenai apa agama, siapa Tuhan dengan selang-seli terjemahan hadis dan kata manis motivasi. Kedua-duanya kisah ringkas yang tak perlu bercerita mengenai agama tetapi bijak menyampaikan agama. (Dan M. Subash ketika mengarahkan Pensil, dia masih belum muslim bukan? Tidak terasakah ini satu ‘hempukkan di kepala?’)

Ada beberapa aspek yang aku gemar mengenai filem ini. Kerana sebagai seorang penonton yang sudah menonton ratusan filem pelbagai genre, secara peribadi aku akan menganggap filem yang baik ialah filem yang berjaya membuat penontonnya ‘dekat’ dan ‘akrab’ dengan filem tersebut.

Pertama, tunjang filem ini ialah mengenai sepasang kasut lusuh. Dan penceritaannya digerakkan oleh watak utama filem ini iaitu dua orang kanak-kanak iaitu Ali dan Zahra.

Di sini dapat dilihat betapa kedua-dua tunjang filem ini ialah dari gerak cerita dua perkara yang sering (atau mungkin) menjadi perkara kedua penting di dalam realiti kehidupan kita.

Ya, siapa yang akan peduli hal kasut dahulu sebelum memikirkan soal baju dan siapa yang akan mendengar bicara kanak-kanak dahulu sebelum orang dewasa?

Di sini, aku amat menggemari bagaimana filem ini cuba menyatakan bahawa apa pun ia dan siapa pun kita, ia akan tetap punyai peranan yang penting dalam kitaran hidup seharian.

Dan aspek ini antara pembina rasa akrab antara kita dan filem ini yang inginkan kita melihat sesuatu melalui sudut pandang yang lain hasil dari dua tunjang yang kita anggap remeh iaitu sepasang kasut lusuh dan suara kanak-kanak. Itu membuatkan kita merasa dekat dan akrab tatkala menontonnya.

Kedua, apabila filem ini bercerita mengenai kehidupan keluarga yang serba ‘cukup makan’, aku gembira apabila filem ini membawa cara hidup dan survival orang ‘cukup makan’ berbanding memaparkan ‘beginilah kehidupan orang cukup makan’.

Kita tidak diheret simpati tetapi meneliti keazaman bagaimana mereka berdikari. Dan dua watak anak kecil yang punya hati untuk ‘berdiri’ sama matang dengan yang dewasa cukup memberi rasa sempurna pada latar hidup sederhana filem ini. Kerana itu, amat dirasakan yang jiwa filem ini lebih gemar untuk memberi dari menyampaikan.

Ketiga, mesej agama yang tersampai. Acapkali aku diingatkan yang sifat bersederhana dan mensyukuri adalah sifat terpuji. Tetapi jarang sekali aku lihat di dalam filem tempatan sifat ini mahu dipamer secara natural atau semulajadi. (Mungkin masalah durasi dan pemanjangan idea? Ini kerana biasanya mesej dalam begini amat sampai pada iklan hari raya yang durasinya tak sampai 30 saat).

Sesuatu yang aku amat gemar ialah qanaah watak-watak di dalam COH. Ia tak perlu berkata dengan jela hujah agama, tetapi cukup dengan kata-kata pendek dan terkadang cukup dengan pandangan mata atau bahasa tubuh yang membayangkan sifat terpuji itu. Ia amat natural dan semulajadi. Dalam masa yang sama mampu menyentuh hati tanpa paksaan pilu pada dialog mahu pun gemersik hiba latar bunyi.

Ringkasnya, aku tak perlu menceritakan babak untuk membayangkan teladan filem ini. Cuma aku amat rasakan industri kita perlu filem begini. Cukuplah dengan papar hantu, kereta mewah dan kisah cinta dari mata hingga ke ranjang.

Ceritakan juga mereka yang masih berbasikal dan masih memberi air sirap pada anak sekecil enam bulan. Mungkin cerita mereka lebih punya isi teladan berbanding cerita mereka yang di pejabat dan anak-anak mereka yang mula khusyuk membelek tab dan i-pad.

Filem ini cukup indah, walaupun ia sekadar cerita dari sepasang kasut lusuh.


Filem Paskal Bakal Ditayangkan Di Netflix Bermula 15 Mac

Sejak mula ditayangkan di pawagam, filem Paskal berjaya menjadi filem pilihan ramai penonton Malaysia sehingga digelar antara filem terbaik 2018. Aksi yang ditampilkan serta filemnya yang epik antara yang membuatkan filem ini turut tersenarai sebagai antara filem yang menerima kutipan tertinggi pada tahun lalu.

Melihat kepada kehebatan yang ditampilkan pada filem ini, Paskal nampaknya turut dipilih laman penstriman Netflix untuk disenaraikan di dalam rangkaian mereka. Selain itu, Netflix turut menyertakan beberapa filem khusus buat peminat aksi menampilkan Thor: The Dark World, Guardians of The Galaxy Vol. 2 serta Spider-Man: Homecoming.

Buat anda yang masih belum puas menonton filem Paskal, anda boleh mula menontonnya di Netflix bermula 15 Mac ini. Pada bulan lalu, Netflix turut menyertakan filem tempatan Rise: Ini Kalilah.


Filem Paskal Berjaya Kutip RM22 Juta

Filem Paskal telah mencipta sejarah tersendiri apabila filem ini berjaya mengaut kutipan RM22 juta dalam tempoh 18 hari tayangan.

Ini merupakan kejayaan yang amat besar bagi pembikinan filem berunsur patriotik gagal mendapat tempat di hati penonton sehingga penerbit tidak mahu mengambil risiko untuk menghasilkan filem seperti ini dan lebih kepada filem romantik dan seram.

Kebanyakan orang ramai yang pernah menonton filem ini mengakui mereka telah menyaksikan filem ini lebih dari sekali. Filem ini telah ditayangkan di Singapura dan ia turut mendapat respon positif dari penonton dari negara tersebut.

Pening lah kepala tengok venom, migrain terus aku. Korang takpayah la tengok, menyesal nanti. Baik tengok paskal 2/3 kali pun ok hahaha

— ᴵ’ᴹ ᴬʍmxᴿ ツ (@AmarKedingg) October 8, 2018

dah 3 kali tengok paskal, and takpernah menyesal tersumbang duit antara rm10juta tu. sebab best sangat! worth it! 🤩🤩🤩 #paskal

Kepada yang belum menyaksikan filem ini, anda boleh menonton filem di pawagam yang berdekatan dengan kawasan anda. Tahniah buat pengarah filem Adrian Teh dan pelakon kerana berjaya menghasilkan filem patriotik yang hebat ini.

Alhamdulillah RM22Juta dalam 18hari Filem action pertama ✔ Filem patriotik pertama ✔ kutipan lebih RM20Juta Terima kasih semua support kami.. Alhamdulillah berkat doa Mak & isteri saya & sokongan padu anda pada kami 🖖🏾

A post shared by  HAIRUL AZREEN IDRIS (@hairulazreen) on Oct 14, 2018 at 9:11pm PDT


Kisah Pelajar Ini Bakal Buat Anda Sebak Dan Ketawa Kecil

Nota Editor : Post ini asalnya diterbitkan di Facebook Tuan Ahmad Zulhilmi Sobri, beliau adalah pemilik dan pengarah filem pendek di Madmie Channel yang mementingkan penghasilan konten yang patuh syariah dan bermutu tinggi untuk tontonan semua lapisan masyarakat. Tuan Ahmad Zulhilmi dengan baik hatinya telah memberikan kebenaran kepada The Vocket untuk mengulangsiar post dan filem pendek terbaru beliau disini.

Siapa tidak pernah tertekan apabila menghadapi peperiksaan? Pelajar bijak juga akan alami perasaan itu. Tertekan untuk dapatkan keputusan yang terbaik. Apatah lagi pelajar yang sederhana pencapaiaannya, pasti terasa berat menggalas tanggungjawab dan harapan keluarga. Pada zaman ini, segulung sijil memberi erti yang besar dalam kehidupan seseorang sehingga ada yang mungkin terlupa sijil itu bukan segala-galanya.

Kehidupan ini adalah medan ujian sebelum kita beralih ke alam yang kekal selepas ini. Dan ingatlah, Allah takkan biarkan kita begitu sahaja kerana di sebalik kesusahan, ada kesenangan dan sesiapa bertaqwa kepada Allah, nescaya Allah akan mengadakan baginya jalan keluar walaupun kita hanya seorang pelajar.

Kisah di sebalik filem pendek Mujahid dari sudut pandangan pengarahnya, Tuan Ahmad Zulhilmi:

Filem Mujahid, pantulan kehidupan saya.
Walaupun bukan secara keseluruhannya.

Saya bukanlah seorang yang pandai waktu bersekolah dahulu.
Saya tidak pernah lulus subjek Matematik Tambahan.
Masa kelas menangis.
Masa buat latihan menangis.
Masa telefon mak pun menangis.

Matahari seolah tidak pernah terbit ketika itu.
Rasa seolah tak ada masa depan lagi.
Rasa seolah layak mengemis sahaja selepas tamat pengajian.

Waktu keputusan SPM keluar keajaiban berlaku, rasa keputusan diberkati.
Rasa lorong yang gelap terpancar larik cahaya dari pintu yang terkuak kecil.
Rasa seolah ditarik keluar muka yang tersembam ke dalam air.

Direzekikan ke matrikulasi, bermulalah kehidupan baharu.
Bertembung pula dengan matematik tulen. Basah lagi pipi.
Belajar subjek Kimia, kena mengira juga.
Hai pagi, cepat benar engkau bertukar senja?

3 bulan terkepit, 3 bulan rasa dihimpit
Allah selamatkan saya lagi. Allah terbangkan saya ke China.
Tidak ada lagi subjek yang kena kira-kira. Bahagia.
Maka tersimpanlah kalkulator saintifik di dalam laci.
Tiadalah ia disentuh lagi.

Berlalulah 5 tahun, tamatlah pengajian.
Ditakdirkan untuk menjadi pensyarah di sebuah kolej MARA di Johor.
Mengajar setahun entah kenapa rasa jiwa tak serasi.
Mungkin banyak sangat baca buku Robert T Kiyosaki.
Hati kecil memberontak.
Menjerit-jerit “Hey kalau kau nak jadi orang biasa-biasa kerjalah makan gaji.”

Terseksanya jiwa tiadalah rakan sekerja tahu.
Laranya hati tiadalah ahli keluarga yang dapat memahami.
“Syukurlah engkau ada kerja, bukan main susah zaman sekarang nak cari kerja”
Getus mereka.
Entahlah, cara fikir saya sudah lain, sudut pandang saya sudah tidak sama lagi.

Mujur Allah keluarkan saya lagi, dari kesusahan-kesusahan itu.
Allah letakkan di tempat yang lebih baik saya tak pernah sangka selama ini.
Keserabutan demi keserabutan.
Kesempitan demi kesempitan.
Dialah yang merungkaikan.
Dialah yang melapangkan.

Tenungilah, renungilah, hayatilah ayatul Furqan ini:
“…dan sesiapa yang bertaqwa, nescaya Allah akan mengadakan baginya jalan keluar” (At-Talaaq:2)

Itulah resepinya, itulah ubatnya.
Kepahitan hidup yang dilalui, barangkali itulah motivasi kita untuk bertambah taqwa. Itulah cara Tuhan melebarkan kasihNya. Itulah caraNya engkau dijauhkan dari api neraka. Sungguh beruntung mereka yang tidak mensia-siakannya.

“….maka sesiapa yang mengikuti petunjukKu nescaya tidak ada kebimbangan (dari sesuatu yang tidak baik) terhadap mereka, dan mereka pula tidak akan berdukacita”. (Quran:2:38)

Hari ini hampir setiap hari bermain dengan nombor. Aneh percaturanNya, tapi saya sangat menyukainya. tiada lagi air mata, hanya senyuman.
Aneh tapi, langsung tidak ada kaitan dengan apa yang dipelajari di sekolah dahulu. :)


Filem Pendek Daripada Volkswagen Ini Berjaya Membuatkan Orang Ramai Menangis

Kata orang, setiap lelaki pasti mempunyai sesuatu barangan yang sangat sentimental dan dekat pada dirinya. Begitu juga dengan watak di dalam filem pendek ini. Menggunakan tema kekeluargaan pada filem pendek mereka pada kali ini, Volkswagen berjaya menunjukkan contoh product placement disamping kisah pahit dan manis antara seorang ayah bersama anaknya

Tonton video ini untuk melihat bagaimana Volkswagen berjaya mencipta sebuah iklan yang sarat dengan emosi serta menampilkan model ikonik mereka. Pastikan anda memilih tatapan sarikata Bahasa Inggeris di YouTube memandangkan filem pendek ini ditutur dalam Bahasa Danish.


3 Terbunuh, 4 Cedera Ditembak Lelaki Bersenjata Dalam Rompakan Kedai Emas Di Thailand

Seorang lelaki bersenjata melepaskan tembakan di sebuah gedung di Thailand telah mengakibatkan beberapa orang meninggal dunia manakala yang lain cedera.

Kejadian yang berlaku semalam berjaya ditangkap oleh kamare CCTV di mana seorang lelaki bersenjata masuk ke kedai emas yang terletak di dalam Robinson Department Store.

Lelaki dengan topeng, seluar tentera dan kemeja lengan panjang hitam juga didapati menembak pengawal keselamatan.

Selepas itu dia masuk untuk mencuri emas dan melarikan diri dengan motosikal.

Foto yang dikongsi di Facebook menunjukkan ramai orang berkumpul sekitar pintu masuk gedung membeli-belah.

Serangan itu menyebabkan tiga orang terbunuh dan empat lagi cedera.

Imej itu juga menunjukkan keadaan pengawal keselamatan yang cedera parah dan terbaring di atas tanah, dikelilingi oleh paramedik.

Sementara orang awam ada yang terbaring di atas lantai, manakala yang lain dikejarkan ke hospital.

Menurut The Nation Thailand, seorang lelaki dan wanita dilaporkan meninggal dunia di tempat kejadian, manakala seorang lelaki yang ditembak di kepala meninggal dunia di hospital.

Dua lelaki dan dua wanita turut mengalami kecederaan akibat tembakan dan dirawat di hospital.

Polis berkata mereka sedang menyiasat punca kejadian, dan “melihat rakaman CCTV serta menganggarkan nilai emas yang dirompak”.

Kes itu diklasifikasikan sebagai “keutamaan”, dan polis membenarkan pembunuhan balas sekiranya perlu.

Terdahulu, penangkapan anak El Chapo telah mengakibatkan seorang polis dibunuh kejam. Klik pautan di bawah untuk bacaan lanjut.

Lebih 150 Das Tembakan Dilepaskan, Pegawai Polis Yang Menahan Anak El Chapo Mati Dibunuh

Kapal Terbang MH17 Ditembak Jatuh Oleh Pesawat Askar Russia

Pertelingkahan Peribadi Cetus Kes Tembakan Rambang Di Ibu Pejabat Youtube


Filem Pendek Dragon Ball Menentang Androids Ini Sungguh Epik!

Channel RobotUnderdog2 di Youtube telah membuat sesuatu yang sangat ohsem! Mereka telah menghasilkan sebuah filem pendek Dragon Ball Z mengenai Gohan and Trunks di dalam pertarungan untuk survival menentang Androids. Peminat-peminat Dragon Ball pasti teruja untuk menontonnya. Apatah lagi filem pendek ini dibiayai dan dihasilkan sepenuhnya oleh peminat.

Kami rasa Fan-Made ini sungguh epik! Anda rasa bagaimana?

Filem pendek ini lebih menarik berbanding dengan Dragon Ball Z : Evolution. Dengan menggunakan kos yang rendah dan latihan yang baik, ia memberikan efek yang sangat baik. Jalan ceritanya juga agak bagus. Mereka mengambil kisah Trunks dari masa hadapan bersama Gohan melawan No. 17 dan 18. Pasti peminat Dragon Ball akan terimbau kembali zaman membaca komik lejen ini.


Filem Pendek Ini Akan Buat Anda Meremang Seram Dalam Tempoh 60 Saat

Short film Tuck Me In ini mampu menyeramkan kita walaupun durasinya hanya 1 minit.

Dengan skrip ringkas sebegini, rasa takut itu berjaya diusik pada setiap yang menontonnya.

“I begin tucking him into bed and he tells me, “Daddy check for monsters under my bed.” I look underneath for his amusement and see him, another him, under the bed, staring back at me quivering and whispering, “Daddy there’s somebody on my bed.””

Menurut pembikinnya, mereka dapat inspirasi dari salah seorang forumer AskReddit last year di bawah topik “What is the best horror story you can come up”. Ia berkenaan mencipta 2 ayat yang boleh menyeramkan si pembacanya.

Namun ada juga mengatakan idea itu lebih kurang sama seperti komik ini:

Jangan lupa periksa bawah katil anda malam nanti!


Filem Pendek Joseph Gordon-Levitt, ‘This Is Malaysia’ Raikan Kecantikan Budaya Malaysia

Anda pasti ingat beberapa bulan yang lalu, pelakon terkenal, Joseph Gordon-Levitt telah meminta rakyat Malaysia untuk mengambil bahagian dalam projek video terbarunya.

Terbaharu, setelah menghabiskan masa berbulan-bulan untuk menyiapkan projek ini, akhirnya filem pendek ‘This is Malaysia’ hasil kerja Joseph Gordon-Levitt bersama-sama dengan hitRECord kini sudah boleh ditonton.

“Bangga untuk berkongsi‘ This is Malaysia ’, filem pendek yang kami hasilkan secara kolaboratif bersama hitRECord! Terima kasih kepada semua yang menyumbang dalam projek ini,” katanya di laman Facebook.

Video itu mempamerkan sisi keindahan negara Malaysia. Kebanyakan netizen tampil memuji hasil video tersebut. Mereka gembira apabila kecantikan Malaysia diserlahkan oleh salah satu bintang terbesar di dunia.

Untuk bacaan lanjut, klik pautan di bawah.

Pelakon ‘500 Days Of Summer’ Ini Cari Individu Boleh Berbahasa Melayu Di Facebook


Perbalahan Ibu Dan Anak Ini Mengundang Air Mata Mereka Yang Menyaksikannya

Jam hampiri pukul 11 pagi, tangan masih scrolling Instagram news feed. Mata tertarik dengan caption daripada Ummi Nazeera di bawah satu video. Bukan sebab dia duduk di sebelah Farah Fauzana di dalam satu majlis tetapi tentang kepentingan bawa tisu.

Tisu? I was like “What the heck?”. Waktu itu video tersebut dimainkan dan barulah tahu ramai telah mengalirkan air mata apabila menonton sebuah filem pendek arahan Rizalman, pereka fesyen terkenal itu.

Ini posting Ummi Nazeera yang telah trigger my inquiry spirit:

Lalu, jari pantas menaip “Rizalman for Zalora” di Youtube sepertimana yang telah ditulis oleh Umi Nazeera di penghujung caption Instagram miliknya. Tajuknya Lara, sebuah filem pendek yang dibuka dengan kata-kata Scha Alyahya:

Kasih dan sayang tidak mengenal erti perbalahan
Rindu tidak mengenal erti kejauhan
Ikatan tidak mengenal erti kebebasan

Selepas itu semuanya dikuatkan dengan ekspresi yang telah menyentuh perasaan di lubuk hati ini. Perbalahan antara ibu dan anak sehingga anak terluah kata-kata benci kepada ibu sendiri telah memisahkan jauh kakak dan adik. Walaupun berbalah dan jauh, hati masih rindu pada ikatan kekeluargaan meskipun hidup kini lebih baik. Kerna hati tetap rasa kosong.

Untuk anda fahami sendiri apa yang telah buat ramai orang memerlukan tisu apabila menonton filem pendek Lara, tonton ini:

Speechless. Diri sendiri pernah rasa homesick ketika belajar jauh daripada keluarga. Tapi ini lebih parah kerana perpisahan yang terjadi membentuk luka di hati. Hanya keberanian dan menolak tepi ego dapat menyembuhkan luka dan menyatukan semula keluarga tersebut.

LIKE dan FOLLOW Vocket di Facebook serta Instagram


Filem Pendek Ini Menceritakan Perjuangan Seorang Lelaki Yang Hebat!

Cinta Subuh adalah film pendek yang menceritakan tentang perjuangan Angga untuk melakukan sholat subuh tepat waktu di masjid berjamaah.

Filem pendek berkenaan perjuangan bangun subuh ini ternyata berbeza!


Filem Penuh Kontroversi ‘Dukun’ Akan Berada Di Pawagam 5 April Ini

Misteri perempuan berkebaya merah akhirnya terjawab malam semalam apabila Astro Shaw semalam berkongsi satu trailer untuk filem terbaru mereka, DUKUN. Menjadi juga strategi pemasaran mereka untuk filem ini.

Dukun memang satu filem yang sudah lama ‘diperam’. Proses penggambaran filem ini dijalankan tahun 2006 lagi dan dijangka keluar pada tahun 2007. Lembaga Penapisan Filem Negara (LPF) mengambil keputusan mengharamkan filem ini memandangkan jalan ceritanya yang berkemungkinan menyinggung perasaan keluarga pihak berkenaan.

Filem penuh kontroversi ini diadaptasi daripada kes pembunuhan berprofil tinggi yang membabitkan ahli politik Datuk Mazlan Idris dan Mona Fandey. Antara pelako tonggak dalam filem ini adalah Datin Paduka Umie Aida, Namron, Soffi Jikan, Elyana dan Faizal Hussein.

12 tahun kemudian, filem ini akhirnya akan berada di pawagam secara sah. Walaupun awal tahun ini filem Dukun ‘lolos’ di laman Facebook, tetapi versi yang tertiris di media sosial bukanlah versi penuh. Jadi untuk anda mengetahui penamat untuk filem Dukun, silalah ke pawagam 5 April ini.

P/S: Filem ini adalah arahan pengarah terkemuka Dain Said yang sebelum ini hebat mengarah filem Bunohan. Jika ianya Dain Said, kita sudah dapat jangka kualiti filem ini. Dari trailer rasmi ini pun sudah dapat rasa ‘auranya’.


7 Filem Pilihan Saya Berkaitan Bulan Ramadhan, Menarik Buat Tontonan Anda Juga

Sempena bulan Ramadhan yang baru bermula minggu ini, setelah menulis mengenai filem-filem pilihan berkisar mengenai guru minggu lalu, minggu ini saya memilih untuk menulis mengenai filem-filem yang mengaitkan bulan Ramadhan sebagai salah satu inti penceritaan.

Ya, filem berkisar mengenai Ramadhan sememangnya bukan selalu dihasilkan (kecuali drama, sinetron atau telefilem) kerana mungkin faktor skop market yang agak terbatas atas kesesuaian waktu tayangan (sudah pasti filem mengenai Ramadhan hanya sesuai ditayang ketika bulan tersebut bukan?)

Di sini saya senaraikan beberapa seleksi pilihan filem termasuk beberapa filem pendek. Walau ada filem yang tidak secara total menyentuh perihal Ramadhan, tetapi ada beberapa elemen perihal Ramadhan yang menarik diselitkan.

Sudah pasti pilihan ini bukan pilihan terbaik dan mungkin anda ada pilihan yang lain?

Filem arahan Hanung Bramantyo ini merupakan sebuah filem yang agak kontroversi di Indonesia. Filem yang berdasarkan sentimen perkauman dan agama ini menyentuh isu dasar sensitiviti yang dilihat masih janggal untuk diterima secara literal di Malaysia.

Walaupun filem ini tidak menyentuh secara khusus mengenai bulan Ramadhan, tetapi paparan babak di bulan Ramadhannya cukup kuat untuk menjadi pemecah tembok sentimen yang menebal.

Sudah pasti babak bagaimana Non-Muslim berniaga kedai makan dengan menutup kedainya dengan kain demi untuk menghormati Muslim yang berpuasa cukup mengesankan.

Filem dokumentari arahan Rashid Ghazi ini merupakan kisah bagaimana kehidupan pemain American Football berbangsa Arab-American dari Fordson High School menjalani ibadah puasa.

Namun dalam masa yang sama dia perlu berlatih untuk perlawanan penting di 10 hari terakhir Ramadhan. Tetapi filem ini bukan sekadar mengenai fokus mereka pada latihan dan puasa.

Ia turut mengetengahkan kisah bagaimana mereka mendepani isu serangan 9/11 yang cukup menguji ketabahan iman mereka bergelar seorang Muslim.

Ini merupakan sebuah filem pendek arahan Ubaid Seth, seorang pengarah indie yang cukup aktif menghasilkan filem-filem pendek bertunjang rasa Islamis seperi Jannati (2011) atau The Call (2012).

Untuk One Last Sin, ia merupakan sebuah filem pendek yang mengisahkan bagaimana seorang lelaki mahu menghadapi Ramadhan dengan mahu melakukan dosa terakhir sebelum berjanji akan bertaubat di bulan Ramadhan nanti.

Walaupun secara sinemanya ia masih ada ruang kelemahan tetapi essence yang cuba disampaikan cukup kuat untuk menggugah kita sebagai seorang muslim.

Filem arahan Aziz M. Osman yang boleh kita anggap lagenda ini sememangnya sering diulang tayangannya sempena hari raya dan filem ini bukan secara khusus mengenai bulan Ramadhan.

Tetapi dalam filem ini terdapat babak-babak yang berkisar mengenai realiti masyarakat dalam menghadapi Ramadhan yang diselitkan cukup menggambarkan realiti masyarakat yang masih relevan sehingga kini.

Siapa boleh lupa adegan kedai makan yang secara pandangannya ‘tutup’ tetapi sebenarnya ‘buka’ untuk pengunjung terpilihnya.

Filem arahan pengarah Ada Apa dengan Cinta 2 (2016) dan Laskar Pelangi (2009) ini tak perlu diragui kredibilitinya di pentas pengarahan.

Riri Reza kali ini mengarahkan filem mengenai sebuah rumah kebajikan bernama Rumah Matahari yang didiami anak-anak kecil termasuk seorang gadis kecil bernama Rena.

Filem ini secara latarnya sememangnya memaparkan bulan Ramadhan sebagai latar penceritaan dengan adegan berbuka puasa dan bermain bunga api malah soal jawab santai anak-anak kecil perihal bulan suci Ramadhan.

Namun pautan rasa kasih yang cuba dijadikan inti penceritaan cukup membuat filem ini akan diingati sebagai sebuah filem yang akan diingati kerana kesederhanaannya.

Sebuah filem pendek tempatan terbitan Zaid Studio ini dimuat naik ke laman You Tube sekitar Jun 2015. Sebuah filem yang memaparkan beberapa anak muda makan beramai-ramai sambil bersembang ini memaparkan azam dalam menghadapi Ramadhan.

Walaupun ia dibikin secara amatur dengan dialog yang too scripted, namun intipati penyampaiannya cukup kuat untuk menyampaikan pesan betapa bulan Ramadhan bukan bulan mengejar pahala semata, tetapi juga bulan untuk memperbaiki diri.

Walaupun judulnya seperti sebuah filem cinta, tetapi filem arahan Ari Sihasale yang berlatarkan bulan Ramadhan boleh dikatakan cukup ringan dan mudah untuk difahami oleh segenap minda yang menonton.

Seperti filem Untuk Rena juga, filem ini mengisahkan dua kanak-kanak yang berkawan dengan dua orang penjenayah tanpa mengetahui mereka ialah penjenayah.

Menariknya, dua watak kanak-kanak itu cukup santai menyampaikan erti sebenar rasa ehsan dan kasih malah boleh dikatakan cuba memaksudkan pengertian Ramadhan dari kaca mata kanak-kanak. Dan adegan anak kecik mengimami solat dua orang penjenayah cukup mengesankan.

Mungkin masih banyak lagi filem-filem berkisar bulan Ramadhan yang lebih baik dari senarai di atas. Dan ada juga filem-filem dari timur tengah dan filem klasik perihal Ramadhan yang saya telah lupa judulnya.

Berdasarkan senarai di atas, mungkin tidak keterlaluan jika saya katakan ada telefilem, malah iklan video yang lebih berkualiti. Tetapi untuk meraikan betapa filem perihal Ramadhan sememangnya jarang ada, maka agak menarik juga jika kita meraikan kewujudannya.

Oh ya, saya juga sebenarnya tidak sabar menanti iklan hari raya untuk tahun ini. Mungkin masih melodrama? Atau berubah perasaannya pada kelakar?


Sisi Lain Poligami Diangkat Menerusi Filem Ini Tetap Bisa Bikin Penonton Menangis

Hanung Bramantyo tidak bersetuju dengan karya adaptasi novel ke filem secara bulat-balat persis apa yang tertulis di dalam novel.

“Jika disalin bulat-bulat apa guna dibuat filem dan menontonnya? Baik baca novelnya sahaja sudah cukup,” ujar Hanung semasa sesi wawancara bersama Marissa Anita dalam rancangan 1 Indonesia yang ditayang di Net., salah satu stesen televisyen di Indonesia.

Siapa yang tak kenal Hanung ini atau pertama kali dengar namanya, dia ialah antara pengarah yang top di Indonesia selain Garin Nugroho, Riri Riza, Joko Anwar, Ifa Isfansyah, Angga Dwimas Sasongko dan beberapa orang lagi.

Filem Syurga Yang (Tak) Dirindukan 2 (sambungan dari yang 1) naratifnya memang mirip dengan Ayat-Ayat Cinta iaitu mengangkat faham Poligami.

Kalau tengok kedua-dua filem ini yang diarahkan oleh Hanung memang ada yang berlainan (tapi tak banyak) daripada apa yang asli ditulis oleh Asma Nadia dan Habiburahman Al-Shierazy dalam novel.

Sebenarnya pengarah filem pertama dan kedua Syurga Yang Tak Dirindukan ini adalah orang yang berbeza. Hanung mengarah untuk filem kedua ini, manakala filem pertama diarah oleh Kuntz Agus.

Persoalan yang menarik untuk diperhatikan di sini kenapa Hanung menjadi sutradara untuk filem yang kedua?

Kalau kita masuk ke perasaan dalam Hanung, dia ini memang terang-terang cakap yang sepanjang dia buat filem, Ayat-Ayat Cinta adalah filem yang membuatkan dia rasa paling bersalah. Terutama kepada wanita, isterinya Zaskia kerana memaparkan isu poligami. Manakala filem yang paling isteri dan dia suka adalah filem Tanda Tanya (?).

Jadi kita tahu sebab apa Hanung (pilih dan setuju) untuk mengarah filem kedua Syurga Yang Tak Dirindukan sebab filem kedua ini Syurga itu dah berubah jadi dirindui.

Konflik poligami itu tak epik macam filem pertama lagi dah. Pada filem yang kedua ini, naratif poligami itu sudah tidak menyakiti hati perempuan lagi malah mendamaikan.

Jika ada yang tak setuju kenapa pengakhiran filem kedua itu bertentangan dengan permintaan Arini, itulah isu poligami yang cuba diangkat oleh Asma Nadia dalam novel asalnya dan filem ini iaitu poligami akan menjadi zalim dalam kondisi isteri pertama sihat dan tidak bermasalah (kisah filem 1).

Kalau mahu juga poligami dengan alasan demi anak-anak yang ingin dibesarkan dengan kasih sayang yang cukup daripada seorang ibu (mungkin) langsungkan pernikahan selepas isteri pertama meninggal dunia, bukan dengan memilih jalan poligami (kisah filem 2).

Jadi ini naratif penceritaan Syurga Yang Tak Dirindukan dari awal hingga akhir. Walaupun sebenarnya yang lebih penting daripada itu (yang nak disampaikan penulis) ada dalam dialog Arini kepada Meirose:

“Jaga baik-baik cincin mu ini. Ini adalah syurga kamu.”

Point pentingnya, syurga sebenar adalah bahagia dengan satu perkahwinan sahaja selagi masing-masing mampu menunaikan tanggungjawab dan lelaki tidak mempoligami isterinya selagi mana isterinya boleh memberi tanggungjawab yang hakiki. Jadi tindakan Pras selepas kematian Arini adalah untuk menutup naratif penceritaan yang sudah dimulakan dari awal.

Kalau anda ikuti filem-filem Hanung, memang ada simbol-simbol yang kita tahu itu adalah air tangan Hanung. Ini yang hebat tentang Hanung. Dia tak suka adaptasi bulat-bulat sebab Hanung ada idealisme sendiri yang dia cuba nak sampaikan. Ada yang tersurat atau yang tersirat (yang ikut dia tahu lah kot), begitulah dalam banyak filem yang dia arahkan.

Sang Pencerah, Perempuan Berkalong Sorban, Hijab, Rudy Habibie, Cinta Tapi Beda, antara filem Hanung yang bagus malah kontroversi.

Tapi cara Hanung bercerita itu menarik, bukan dalam bentuk khutbah yang macam Desolasi baru-baru ini sampai nak termuntah 3 minit pertama. Perang Syria, puisi W.S Rendra (antaranya) yang walaupun disentuh cuma bersaat dalam filem Syurga Yang (Tak) Dirindukan 2 ini tetapi begitu mendalam jika dihayati.


Filem Prebet Sapu Arahan Pengarah Muda Wakili Malaysia Ke Anugerah Oscar

Filem ‘Prebet Sapu’ yang diarahkan oleh pengarah muda Muzammer Rahman dan dibintangi oleh Amerul Affendi serta Mei Fen Lim dipilih oleh Perbadanan Kemajuan Filem Nasional Malaysia (Finas) mewakili Malaysia ke Anugerah Akademi (Oscars) ke-94 yang dijangka berlangsung di Los Angeles, Amerika Syarikat pada 27 Mac depan.

Memetik laporan Awani, Finas dalam kenyataan memaklumkan filem terbitan Le Mediator Studio, Kristal Azmir Sdn Bhd dan Konda Kondi Studio itu dihantar untuk bertanding bagi kategori Filem Cereka Antarabangsa Terbaik.

Pemilihan yang dibuat oleh Finas adalah berdasarkan pengarahan,penceritaan, sinematografi, lakon layar, lakonan, adunan bunyi, skor muzik, penataan seni dan suntingan filem. Ia melalui proses teliti yang dibuat oleh Jawatankuasa Pemilihan Filem Finas terdiri daripada para penggiat industri filem tempatan bertaraf profesional dan berpengalaman.

Prebet Sapu mengisahkan kehidupan anak muda yang mencari makan di Kuala Lumpur sebagai pemandu prebet. Ia turut oleh Bront Palarae, Sharifah Amani, Nam Ron, Nadiya Nisaa, Chew Kin Wah, Jay Iswazir, Anas Ridzuan, Roslan Madun dan ramai lagi.

Prebet Sapu sebelum ini telah mengembara mengelilingi dunia ke beberapa festival filem antaranya Udine Far East Film Festival, Itali; Jogja-Netpac Asian Film Festival (JAFF) Indonesia; Toronto Reel Asian Film Festival, Kanada; Asian Film Festival Barcelona; Sepanyol dan Innovative International Film Festival di India.

Upin Ipin Keris Siamang Tunggal antara 32 animasi disenaraikan untuk Oscar 2020. Klik pautan di bawah untuk membaca.

Upin & Ipin: Keris Siamang Tunggal Antara 32 Animasi Disenaraikan Untuk Oscars 2020

Finas Umum Filem ‘Roh’ Terpilih Wakili Malaysia Untuk Bertanding Di Anugerah Oscar


Filem ‘Pulang’ Kini Boleh Ditonton Menerusi Netflix

Pastinya anda masih ingat akan kisah cinta hebat antara Thom dan Othman dalam filem Pulang yang ditayangkan di layar perak pada 26 Julai lalu. Bagi anda yang tidak sempat untuk melihat filem ini di layar perak, ini merupakan satu berita baik untuk anda kerana filem ini akan ditayangkan di Netflix tak lama lagi.

Pulang merupakan satu kisah cinta antara dua insan yang akan mengajar anda erti penantian dan kesabaran menanti insan tercinta kembali ke pangkuan anda. Filem ini bersandarkan kisah benar yang berlaku pada zaman 40an diturunkan ke tiga generasi dan kini di layar perak.

Filem ini mengenai pasangan suami isteri, Puteri Aishah (Thom) dan Remy Ishak (Othman) yang terpaksa berpisah kerana Othman adalah seorang nelayan yang ingin mengubah nasib menjadi kaya dengan belayar ke serata dunia dan Thom terpaksa merelakan Othman pergi. Othman berjanji kepada Thom bahawa dia akan kembali, namun hari berganti hari, Thom masih menanti Othman kembali walaupun sudah 61 tahun berlalu. Apakah kesudahan kisah cinta mereka?

Bagi anda yang sudah menonton di layar perak, dan ingin menonton semula, serta bagi anda yang belum berkesempatan untuk menonton, anda bolehlah mendaftar di Netflix.

Baca lagi: ‘Pulang’ Filem Kabir Bhatia Yang Boleh Buat Mata Anda Berkaca


3 Terjemahan Ke Bahasa Melayu Paling Lawak Oleh Google Translate Yang Kami Pernah Jumpa

Senang, kan? Tulis sahaja beberapa ayat dalam Bahasa Melayu dan ia akan terjemah ke Bahasa Inggeris dengan jayanya.

Macamana pula terjemahan dari Bahasa Inggeris ke Bahasa Melayu?

Tapi bab “sangat rosak” dan “sampah yang dilatih” tu kami tak faham dari mana.

Sumber: KUCING PARSI DAN BAKA DLH: PORTAL JUAL BELI

Hati-hati sikit sebab dua di atas mungkin taktik scammer.

Tapi dalam kes di bawah, kami memang bangga sebab ada orang luar yang berusaha untuk gunakan Bahasa Melayu.

Tabik spring kepada Bro Fazdly ni, kalau tak, tak tahulah sihir akan bawa motor C90 ni ke mana.


Filem Pulau Didakwa ‘Copy Paste’ Poster Fantasy Island

Filem bergenre seram, Pulau bakal menemui rakyat Malaysia pada 9 Mac ini.

Filem yang dikeluarkan oleh WebTVAsia ini bagaimanapun sudah mula menabur gosip-gosip hangat.

Kalau sebelum ini isu adegan panas, kali ini tular pulak isu poster Pulau yang seakan sama dengan poster Fantasy Island.

Dalam ciapan yang dibuat oleh seorang netizen di Twitter, beliau memuat naik poster Fantasy Island yang bersiaran di Netflix.

— Xavier Naxa (@XavierNaxa) January 14, 2023

Melalui poster Pulau, konsep poster tersebut seakan sama di mana ia sebuah pulau sebagai fokus utama poster.

Persamaan dengan Fantasy Island lebih ketara apabila poster Pulau memaparkan sebuah gunung dengan wajah manusia di bawah laut.

Tidak pasti adakah syarikat produksi filem Pulau tidak sedar atau memang niat mereka untuk ‘copy paste’ poster Fantasy Island.

Fantasy Island diterbitkan pada 2020 disiarkan di Netflix dan dilakonkan oleh Michael Pena, Lucy Hale dan ramai lagi bintang ternama.

Filem Pulau pula diterbitkan pada tahun ini dan dibintangi oleh Amelia Henderson, Alif Satar, Ikmal Amry, Sanjna Suri, Joey Leong, Harris Anuar, Jazmy Juma, Mark O’Dea, Sabronzo, Evie Feroza, Cedric Loo, Pui Yi dan Vikar.

Ia mengisahkan tentang bagaimana sebuah percutian impian di pulau eksotik berubah menjadi mimpi ngeri dengan pertemuan kisah mistik yang menyeramkan dan kehadiran makhluk ilmu hitam yang kejam, dahagakan darah dan ingin membalas dendam.

Penonton boleh menjangkakan plot twist dengan heroin yang mempunyai sixth sense (Amelia Henderson) membongkar kebenaran yang telah lama terkubur oleh kutukan cinta terlarang.

Sebelum ini filem ini tular apabila memaparkan adegan tidak berbaju serta wanita berbikini.

Kehadiran model Ms Puiyi yang melakonkan aksi menghairahkan turut dikritik netizen.


‘Macam Mana Boleh Lepas LPF’ – Filem Tempatan Dengan Unsur ‘Soft Porn’ Ini Undang Kritikan Netizen

Sejak akhir-akhir ini dapat dilihat industri perfileman Malaysia semakin berkembang dengan mencuba beberapa genre berbeza sekaligus menghasilkan plot cerita yang unik dalam usaha menarik perhatian penonton. Bukan itu sahaja, industri animasi negara juga turut menunjukkan peningkatan.

Di sebalik cubaan serta usaha untuk menghasilkan filem yang unik, tular baru-baru ini apabila sebuah filem tempatan bertajuk Pulau mengeluarkan trailer rasmi mereka yang menyaksikan lakonan pelakon-pelakon seperti Amelia Henderson, Alif Satar, Ikmal Amry dan Namron.

Siapa pergi dia mati 💀 🏝 Saksikan official trailer #Pulau, di pawagam GSC 9 Mac 2023! 🌊 pic.twitter.com/VpZuyOKd58

Mengisahkan mengenai kumpulan lelaki dan wanita ini yang ke sebuah pulau sebelum bertemu dengan makhluk ‘seram’, trailer filem Pulau telah mendapat kritikan dan reaksi yang pelbagai daripada para netizen selepas didapati terdapat unsur soft porn dalam filem ini.

Tidak hanya memaparkan lelaki tidak berbaju serta wanita berbikini, kehadiran model Ms Puiyi yang melakonkan aksi menghairahkan dilihat sebagai babak yang tidak sesuai untuk filem tempatan. Berikut merupakan respon netizen mengenai isu filem terbaru ini.

so finas approve movies with soft porn now but not movies that involves about criticism of politics?? from the trailer itself, this movie is just a carbon copy of those typical whyte western horror movies like seriously nothing special at all https://t.co/OjHxvZB8pi

Korang LPF, @FinasMy buat apa? Seriuslah lepaskan movie macam ini? Pelakon pon ambil pakai pornstar? Korang gila ke apa? https://t.co/xZpaN8Gd3A

— Fantasy Destroyer (@deathslixer) January 15, 2023

I’m so surprised that FINAS approves this movie starring influencers as actors & actresses over a blockbuster movie like Thor & Buzz Lightyear like I don’t care if there’s s*ftporn in it but this is just plain weird why?? https://t.co/FHYlbhXGx9

Menerusi respon netizen, orang ramai tertanya-tanya bagaimana filem ini mampu melepasi tapisan Lapisan Penapis Filem (LPF) selepas memaparkan babak yang didakwa tidak bersesuaian. Tidak kurang juga yang membandingkan filem ini dengan filem yang pernah dihalang sebelum ini kerana didakwa menyentuh isu politik negara.

Sebelum ini, filem ini turut mendapat kritikan selepas mengeluarkan poster terawal mereka yang dilihat sangat mirip dengan filem Hollywood iaitu Fantasy Island.


Filem Puteri Gunung Ledang Bakal Ditayangkan Di Netflix Bermula 26 November Ini

Di Malaysia, banyak cerita rakyat yang boleh dijadikan tauladan. Malah, kisah-kisah rakyat turut ditampilkan dalam bentuk drama dan filem. Kisah rakyat apa yang anda masih segar dalam ingatan anda?

Terbaharu, filem Puteri Gunung Ledang yang pernah menjadi fenomena satu ketika dahulu akan menemui anda semula di Netflix mulai 26 November 2020. Berkisahkan tentang sebuah kisah cinta terlarang, tanggungjawab dan kesetiaan akan membuatkan anda kagum dengan pembawaan kisah ini ke layar perak.

One of the most famous princesses in Malaysian folklore is coming to Netflix. Catch Saw Teong Hin’s award-winning Puteri Gunung Ledang, a tale of forbidden love, duty and loyalty, from November 26. @enfiniti pic.twitter.com/UnuDlRQU0D

— Netflix Malaysia (@NetflixMY) November 18, 2020

Bagi anda yang pernah menonton filem Puteri Gunung Ledang ini, semestinya lagu ‘Asmaradana’ sudah terngiang-ngiang di halwa telinga anda. Tunggu apa lagi? Jom kita lihat kembali filem yang pernah mencipta fenomena ini nanti.

Sementara itu, kami kongsikan beberapa artikel yang ‘trending’ di The Vocket pada pautan di bawah ini.

Kembali ‘Trending’, Filem Epik Ejen Ali: The Movie Kini Boleh Ditonton Menerusi Netflix

Kota Kinabalu ‘Dipetik’ Dalam Drama Korea Buat Netizen Terkejut Dan Bangga

Drama Bersiri Netflix The Spy Gunakan Duit Syiling Lama Malaysia Curi Perhatian Netizen


Budak 5 Tahun Berlari Sejauh 70 Kilometer, Kisah Benarnya Difilemkan Sehingga Tragedi Buruk Berlaku

Kebelakangan ini banyak filem dibuat berdasarkan kisah benar atau diinspirasikan daripada kisah masyarakat India diketengahkan ke layar perak. Antaranya seperti Lion, Talvar, Guru, Mary Kom dan Bhaag Mikha Bhaag.

Mengikuti pelbagai kisah benar, filem yang bakal direview ini turut berada di dalam lingkungan yang sama. Ia pastinya bakal memainkan emosi anda sewaktu menonton jalan ceritanya. Bertambah pilu, ia benar-benar berlaku dalam kehidupan ini.

Nak tahu apakah tragedi buruk yang berlaku, anda perlu tonton filem ini sampai habis kerana ia difilemkan dari kisah awal kanak-kanak ini yang dikenali sebagai anak jalanan sehingga babak akhir orang yang memeliharanya.

Sinopsis ringkas, filem ini berdasarkan kisah benar Budhia (lakonan Mayur Patole) yang merupakan seorang anak miskin yang hidup di jalanan. Dia dijual oleh ibunya kepada individu lain kerana kesempitan wang. Pada ketika itu Budhia tidak dilayan baik dan mahu dijadikan hamba.

Tetapi akhirnya dia diselamatkan oleh Biranchi Das (lakonan Manoj Bajpayee), seorang jurulatih judo dan dijaga olehnya dan isteri. Sehinggalah Biranchi berjaya mengesan bakat istimewa kanak-kanak ini, Budhia dijadikan anak angkat agar lebih mudah dia menggarap bakat Budhia.

Namun Biranchi menjadi mangsa tuduhan mempergunakan Budhia dan berlaku sesuatu yang tidak dijangkakan akibat sebilangan orang yang tidak menggemari tindakan Biranchi.

Berdasarkan kisah benar seorang pelari marathon termuda dalam sejarah, kita akan melihat dua hala hubungan antara seorang anak kecil berusia lima tahun bernama Budhia dan jurulatihnya Biranchi Das.

Biranchi seorang yang cukup tegas dalam pendiriannya namun seorang yang amat prihatin manakala Budhia seorang anak kecil jalanan yang telah biasa dengan kehidupan berontak.

Ada perkara istimewa yang berlingkar di antara hubungan dua individu yang diceritakan kembali di dalam filem ini. Satu hubungan yang merentasi dari sekadar gelar nama seorang jurulatih dan anak didiknya. Sukan marathon pula menjadi jejambat rasa pada apa yang sepatutnya kita rasakan.

Sebelum nota ini dipanjangkan lagi, bayangkan realiti ini dahulu. Bayangkan kita sedang melihat seorang budak lelaki berusia lima tahun yang masih belajar mengesat hingus itu sudah pasti masih tidak tahu apa itu hala tuju hidup.

Dianggap berpotensi, dia telah dikerah agar berlari sejauh 70 kilometer. Untuk pengetahuan, jauh 70 kilometer itu jaraknya ialah seperti daripada Petaling Jaya ke Seremban.

Sedangkan pelari olimpik hanya berlari 42.1 kilometer (dan tertakluk pada kepantasan masa) tetapi jika diambil pada soal usia, adakah wajar seusia lima tahun perlu berlari sejauh itu walau segagah mana pun potensi dimiliki?

Apa tanggapan kita apabila melihat situasi di atas?

Harus diingat, filem ini berdasarkan kisah benar dan sememangnya pencapaian Budhia Singh yang masih hidup hingga kini ialah telah berlari sejauh 65 kilometer dalam masa tujuh jam ketika berusia lima tahun pada tahun 2006!

Bagi saya filem ini cuba menyampaikan rasa jujur fasa hubungan antara Budhia dan Biranchi. Mungkin secara filemnya, kita akan melihat Soumendra Padhi selaku pengarah menggerakkan filem ini dengan cukup pantas sehingga kadangkala terasa kita tidak cukup kenal dengan dua watak penting di dalam filem ini (mungkin mengambil skop penonton India yang telah mengenali Budhia).

Namun apa yang menarik ialah kewujudan watak-watak di sekeliling Budhia dan Biranchi yang akan membuatkan kita mengenali karekter dua watak ini. Bagaimana hubungan Budhia dan ibunya, hubungan Biranchi dengan masyarakatnya, dan rentet dari semua ini mendorong kita untuk melihat sesuatu yang kita kategorikan peristiwa dalam kerangka yang lebih luas.

Filem ini mungkin akan membawa kita pada hala rasa sama ada ini satu eksploitasi untuk kepentingan diri atau ekplorasi untuk satu potensi. Kita sebagai penonton bebas untuk menentukan cara fikir kita dalam meletakkan apa yang lakukan oleh seorang jurulatih pada anak didik yang baru berusia lima tahun itu wajar atau tidak.

Saya sendiri kadang kala keliru apakah Biranchi patut melakukan Budhia sedemikian rupa hanya untuk menunjukkan dia betul dalam mencungkil bakat Budhia kepada masyarakat dan pihak kerajaan serta NGO.

Sebagai contoh, terdapat satu babak (yang kita boleh anggap satu peristiwa di India waktu itu) di mana intensiti kecamuk rasa cukup jelas dipaparkan. Ianya ialah pada babak di mana Budhia sedang mengharungi marathon yang dijadualkan sejauh 70 kilometer dari Bhubaneswar ke Puri.

Ketika menjengah jarak 40 kilometer, Budhia mula meminta air daripada jurulatihnya yang setia mengekori dengan menaiki basikal. Tetapi apa yang Biranchi lakukan ialah dia tidak memberikan air pada Budhia, sebaliknya hanya mengacah dan memancing Budhia dengan botol berisi air agar anak kecil itu lari lebih kuat untuk mengejar air yang tak akan sesekali diberikan oleh jurulatihnya selagi marathon belum tamat.

Secara manusianya mungkin kita beranggapan yang betapa kejam perbuatan seorang lelaki dewasa pada seorang anak kecil yang kehausan, tetapi inilah yang cuba ditekankan oleh sang pengarah iaitu untuk kita melihat dan menilai hubungan Budhia dan Biranchi dari sudut apa yang kita fikirkan melalui pengamatan keseluruhan hubungan.

Mungkin dari skop sebuah peristiwa (yang selalunya kita akan hadapi melalui penilaian hasil dari tularan berita), kita akan melihat lebih dari aspek apa yang berlaku berbanding mengapa ia berlaku.

Ya sudah pasti persoalannya, adakah sepatutnya seorang yang baru berusia lima tahun dikerah berlari sejauh itu dan tidak diberi air minuman walau ia atas alasan potensi atau bakat stamina yang luar biasa?

Kerana itu filem ini cuba menggarap hubungan ‘istimewa’ antara Biranchi dan Budhia. Bagaimana mereka bertemu, sejauh mana akrab hubungan mereka dan juga sejauh mana Budhia merasakan apa yang dilakukan oleh Biranchi lakukan itu wajar atau tidak. Dan yang paling penting, apa penilaian yang kita rasakan tatkala sebelum, ketika dan selepas menonton filem ini.

Filem ini mungkin akan menginspirasikan bagi sesetengah penonton. Kerana itu saya tidak gemar menyeret perasaan filem ini pada bagaimana manipulasi politik, penyalahgunaan kuasa atau eksploitasi media yang terkadang mahukan sensasi melebihi realiti. Kerana di mana-mana negara bersistem manusia, sebenci mana pun kita, mahu tak mahu tetap akan berhadapan realiti ‘ngeri’ seperti ini.

Dari satu sisi lain pula, mungkin rasa terkilan itu wujud tatkala Budhia yang kini berusia 15 tahun sudah tidak sestamina dahulu membuatkan impian Biranchi yang cuba membawa harapan India melihat Budhia bermarathon di Olimpik semakin jauh dari gapaian.

Malah mungkin masyarakat di sana sudah lupa akan sejarah yang telah dicatatkan oleh Budhia. Kemungkinan jika Biranchi masih ada, kisah dongeng Cinderella pemain bola sepak terkenal, Cristiano Ronaldo yang berasal dari keluarga miskin kemudian sukses kerana bakatnya akan turut berlaku pada Budhia.

Apa yang mungkin orang tidak faham, Biranchi tahu apa keistimewaan Budhia yang sebenarnya dan apa yang boleh dicapai oleh Budhia terutama di arena antarabangsa. Cuma mungkin selagi Budhia masih hidup, dongeng itu tak akan pernah tamat sama ada Biranchi ada ataupun tidak. Dia tetap istimewa, cuma memerlukan seseorang yang tahu dia istimewa.

Tetapi saya gemar dengan konklusi yang Budhia Singh bukanlah mangsa dan Biranchi Das bukanlah korban. Mereka cuma sekelompok manusia yang telah lihat bagaimana orang lain melihat luaran kehidupan mereka dan memperlakukan kasar dan aniaya terhadap mereka.

Oleh kerana itu hanya mereka yang faham betapa istimewanya hubungan mereka, yang berbeza sama sekali dengan pandangan peraih politik, media massa malah insan yang cukup rapat dengan mereka di mana tak akan fahami tindakan Biranchi dan Budhia.

Hubungan ini mungkin ada dalam kehidupan anda dengan seseorang yang anda percaya tetapi dalam masa yang sama tidak diyakini oleh orang sekeliling walaupun oleh orang tersayang anda.


Filem ‘Room’ Kisah Benar Penderitaan Seorang Anak Dirogol Bapa Selama 24 Tahun

Malaysia digemparkan dengan berita seorang remaja diliwat bapanya sebanyak 600 kali. Tapi tahukah anda ada pada tahun 2008 ada kes yang lebih dahsyat pernah mengemparkan dunia jenayah.

Kisah bermula pada tahun 1983 di Vienna Austria, seorang gadis kecil berusia 15 tahun cuba melarikan diri dari rumah. Keluarganya membuat aduan. 3 minggu kemudian polis menjumpainya semula.

Siapa gadis tersebut? Mengapa dalam usia begitu muda sudah sanggup mengambil langkah yang sebegitu? Elisabeth Fritzl itulah namanya. Pada usia 11 tahun dia sudah menjadi mangsa penderaan seksual bapanya sendiri Josef Fritzl. Namun dia tidak pernah menceritakan pada sesiapa.

Hinggalah pada usianya 15 tahun dia mendapat peluang menyertai latihan sebagai pelayan di A1 Autobahn. Dapat belajar dan tidur bersama rakan-rakannya Elisabeth rasakan inilah peluang untuknya untuk lari dan memulakan kehidupan baru. Tapi sayang cubaannya gagal.

28 Ogos 1984 bapanya meminta bantuannya untuk memasang pintu bilik bawah tanah rumah mereka. Josef kemudiannya menekup mulut anaknya itu dengan kloroform dan mengheretnya ke bilik rahsia yang dibina secara terancang.

Josef Fritzl sebenarnya adalah seorang bekas jurutera. Dia juga seorang yang berpengaruh di kalangan komuniti setempat. Dengan reputasinya dia berjaya mendapatkan permit pihak berkuasa tempatan bagi merenovasi rumahnya.

Tanpa disedari Josef turut memodifikasi sebuah bilik bawah tanah yang kalis bunyi lengkap dengan dapur, peti sejuk, televisyen, VCR dan bilik air. Semuanya ini dibina perlahan lahan sejak tahun 1978 lagi.

Elisabeth dirantai dan dikunci. Dia dipaksa menulis surat yang mengatakan dia telah lari dan menyertai kumpulan ajaran sesat. Josef memandu 100 batu dan mengepos surat itu ke rumahnya sendiri. Sejak itu bermulalah kehidupan neraka kolong bawah tanah Elisabeth.

1989, Elisabeth melahirkan anak yang pertama Kerstin. Bayangkan dalam bilik yang lembab Elisabeth hanya dibekalkan buku panduan bersalin, tuala dan gunting bagi memotong uri.

1993, Lisa anak ke-3 dilahirkan. Kerap menangis, kondisinya semakin teruk. Josef mengambil keputusan meletakkannya dalam bakul di depan pintu rumah beserta nota tulisan paksa. Lisa kemudiannya dihantar ke hospital dan di diagnosis mempunyai masalah jantung. Dia kemudiannya dibela di tingkat atas rumahnya.

1994, anak ke-4 Monika dilahirkan. Monika juga turut dibawa ke tingkat atas. Dengan keadaan anak semakin membesar dan bertambah atas permintaan Elisabeth, bilik bawah tanah kemudiannya di perbesarkan lagi. Untuk itu mereka anak-beranak mengorek tanah setiap hari.

1996, sepasang kembar Alexander dan Michael dilahirkan. Michael mengalami masalah pernafasan. Hari kedua dia meninggal dunia. Mayatnya dibakar oleh Yosef sehingga menjadi abu. Alexander turut di besarkan di tingkat atas menggunakan modus operandi lebih kurang sama.

Disember 2003 Felix anak ke-7 dilahirkan.

April 2008, anak pertama iaitu Kerstin jatuh sakit. Usianya 19 tahun ketika itu. Elisabeth merayu agar dia dihantar ke hospital. Josef akhirnya akur. Sampai di hospital doktor yang merawat menjadi pelik dengan keadaan pesakit.

Kebanyakkan giginya rosak teruk dan kulitnya terlalu pucat, tiada rekod kesihatan, doktor serta-merta membuat laporan polis. Mereka juga membuat pengumuman di televisyen yang mereka memerlukan penjaga Kerstin untuk tampil membantu perubatan Kerstin. Elisabeth yang menonton dari televisyen bilik bawah tanah merayu pada Josef agar dia dibawa ke hospital.

Josef membawa Elisabeth keluar dengan syarat yang ketat. Selesai urusan dengan doktor, giliran pihak polis pula menyoal siasat Elisabeth. Mulanya Elisabeth enggan bekerjasama. Namun setelah diugut untuk dipisahkan dengan anaknya, Elisabeth akhirnya membocorkan rahsia. Kes kehilangan Elisabeth 24 tahun dahulu kemudiannya dibuka semula.

Penghujung April 2008, Josef ditangkap, dakwaan dibuat. Dia disabitkan kesalahan dan didapati bersalah mengurung dan merogol anak sendiri sebanyak 3000 kali selama 24 tahun sehingga melahirkan 7 orang anak serta kesalahan membunuh (Michael).

19 Mac 2009, hukuman penjara seumur hidup dijatuhkan kepada Josef Fritzl.

Pada 2015, sebuah filem bertajuk ‘Room’ telah dihasilkan inspirasi dari kisah ini. Anda juga boleh menonton dokumentari berkenaan kisah ini di bawah


Secret Superstar, Tanpa Ragu Anda Jatuh Cinta Dan Terkesan Dengan Filem Ini

Filem Secret Superstar. Jujurnya, saya sebenarnya agak curiga dengan filem Bollywood yang mengambil muzik sebagai subjek di dalam filem. Tidak, bukan saya meragui kualiti filem Bollywood.

Kebanyakkan filem dari sana yang saya tonton sebelum ini, sekiranya ada memaparkan babak perlu bermain alat muzik, kebanyakkannya cukup lewa dan culas.

Sama ada Shah Rukh Khan mahupun Salman Khan yang cemerlang dalam mempamer pelbagai jenis emosi, mereka masih ‘gagal’ memegang walau satu kord gitar dengan betul dalam babak yang memerlukan mereka ‘bergitar’.

Oleh itu saya cuba ‘rabunkan mata’ sebelum menonton filem ini kerana enggan dikecewakan oleh adegan bergitar yang terasa palsu dan malas.

Namun untuk naskhah ini, awal-awal lagi saya telah dikagumkan dengan permulaan filem yang memaparkan watak utamanya perlu bermain gitar. Dan Zaira Wasim, si pemegang watak utama berjaya meyakinkan saya dengan setiap chord progression yang digenggam.

Ya mungkin kerana ‘orang kuat’ di belakang filem ini ialah Aamir Khan yang juga dikenali sebagai seorang pemuzik, memungkinkan beliau mahukan ‘kesempurnaan’ dalam babak melibatkan penggunaan instrument muzik. Mungkin juga Zaira Wasim benar-benar boleh bermain gitar, tetapi itu bukan halnya.

Yang perlu kita lihat ialah usaha filem ini mahu memaparkan sesuatu yang ‘betul’ dan tidak berpura-pura seolah perkara salah itu betul bagi saya cukup menarik.

Insiya (lakonan Zaira Wasim), seorang gadis berusia 14 tahun yang berbakat di dalam bidang muzik. Namun, akibat kekangan keluarga terutama ayahnya, bakat dan minatnya itu hanya mampu dipendam sahaja.

Sehinggalah jaringan internet memberikan Insiya idea untuk menyerlahkan bakatnya tanpa mendedahkan siapa dia sebenarnya.

Untuk filem ini saya melihat ada beberapa perkara yang mahu disentuh di dalam Secret Superstar. Hal patriaki, hal mengejar impian, hal pengorbanan atau hal cinta, namun ada beberapa perkara yang saya rasakan bernilai untuk difikirkan.

Pertamanya, saya gemar bagaimana filem ini membawa latar sebuah ‘rumah’. Sebelum itu, suka saya jelaskan, tak ada yang sesuatu yang baru melalui naskah ini. Ia masih lagi dalam kepompong modern fairy tale (yang mungkin tipikal Bollywood) dan mungkin mudah untuk diagak.

Tetapi apa yang bagi saya menarik ialah apabila ia mengambil latar rumah (subjek yang cukup dekat dengan kita) untuk menjadi saksi pada setiap emosi dan kejadian.

Di sini kita akan melihat turun naik setiap perasaan, dari curahan kasih, kemesraan sebuah keluarga, aroma patriaki, dominan seorang lelaki, semuanya ‘terpagar’ di dalam sebuah rumah yang terkadang sebuah syurga namun terkadang sebuah penjara.

Menariknya isi rumah itu diwarnai oleh setiap watak yang memberi gambaran berbeza bagaimana mereka menilai apa sebenarnya sebuah rumah pada cara fikir mereka. Bagi saya, ini merupakan satu hook asas yang cukup ampuh dalam mencipta tarikan pada penontonnya tanpa sedar.

Keduanya superstar itu sendiri. Saya gemar katakan yang filem ini bukan sebuah filem hal kejayaan dan pahit getir yang dilalui seorang superstar (sebagai contoh jika anda masih ingat filem Rockstar lakonan Mark Warlberg yang menceritakan perjalanan kesuksesan seorang individu menjadi superstar dan kemudian berhenti dari menjadi superstar).

Ya walaupun lingkar ceritanya berlegar pada semangat dan passion Insiya (yang mungkin boleh menjadi pemangkin dan pembakar semangat pada ‘the next Malaysian Yuna’), namun bagi saya filem ini bertunjang pada siapa ‘secret superstar’ di belakang seorang superstar.

Walaupun kita akan lebih melihat watak Insiya sebagai ‘bintang’ untuk kisah ini, tetapi jika kita menelusuri setiap perasaan seorang Insiya, kita akan melihat seorang ‘show stealer’ di belakang Insiya iaitu seorang ibu (lakonan Meher Vij) yang cukup faham dalam memberi sinar impian dan memahami setiap inci emosi anak gadisnya

Hubungan antara ibu dan anak seakan akrab Gilmore Girls, namun nyatanya keakraban dua watak ini memberi aura feminis yang kuat dalam melahirkan seorang secret superstar di balik seorang superstar.

Bagi saya, apabila Aamir Khan hanya muncul secara fizikal di separuh masa kedua filem ini, ia sesuatu yang cukup menarik. Saya merasakan seolah filem ini mahu berdiri di kaki sendiri tanpa perlu ada ‘Aamir Khan Factor’.

Malah tidak keterlaluan jika saya katakan, Aamir Khan hanya ‘penumpang’ di dalam naskhah ini. Namun itu tidak menjadi kekurangan malah menjadi kelebihan untuk Secret Superstar.

Kenangan yang mahu dikenang dari filem ini ini bukan seperti kita mengenang Aamir Khan sebagai si ayah bekas penggusti yang tegas atau Aamir Khan sebagai si alien yang terdampar di bumi.

Filem Secret Superstar mahu dikenang sebagai sebuah filem yang bercerita kerana ceritanya dan bukan bercerita kerana ada bintang berkelas A di dalam filemnya.

Ringkasnya, sebagai sebuah naskah fairy tale yang mampu membangkit semangat dan inspirasi, naskhah ini cukup berbaloi untuk ditonton.

Para peminat Bollywood yang tersentuh dengan lakonan Zaira Wasim di dalam Dangal tanpa ragu pasti akan jatuh cinta dan terkesan dengan naskhah ini.

Dan mungkin, ia akan membuat kita meninjau siapa ‘Secret Superstar’ di dalam rumah kita yang telah menjadikan kita siapa pada hari ini.


Filem Sekuel Doctor Strange Bakal Memulakan Penggambaran Tahun Hadapan

Filem Doctor Strange yang ditayangkan pada tahun 2016 lalu memiliki peminatnya sendiri. Kini, sekuelnya ‘Doctor Strange 2’ bakal memulakan penggambaran pada tahun depan.

Hal ini diberitahu oleh Benedict Wong dalam satu temubual dimana ketika tayangan premier Avengers: Endgame beliau diberitahu penulis untuk filem Doctor Strange 2 telah ada.

Sebelum ini, filem Doctor Stranger 2 dijangka akan ditayangkan pada tahun 2021 tetapi ia telah ditangguhkan sehingga ke masa yang akan diberitahu kelak. Pastinya ramai yang menantikan perancangan filem terbaharu dari MCU setelah Avengers: Endgame.


Filem Sepet Kini Ditayangkan Di YouTube Selama Seminggu Secara Percuma

16 tahun sejak mulai ditayangkan di pawagam, orang ramai masih lagi menyukai dan membincangkan mengenai karya daripada arwah Yasmin Ahmad. Salah satu daripadanya sudah pastinya filem Sepet yang berjaya memenangi anugerah Le Grand Prix du Jury di Perancis serta Best Asian Film Award di Festival Filem Tokyo ke-18.

Pada minggu ini, filem ini sedia untuk ditayang selama seminggu secara rasmi di YouTube menerusi channel Great Little Stories. Menariknya, para penonton turut berpeluang untuk bertanyakan segala soalan mengenai filem ini dimana para pelakon serta barisan kru yang menjayakan filem ini bakal menjawabnya.

If you haven’t seen it. If you miss Yasmin. Watch here https://t.co/hthwZ8RXuO You have a week. ❤ Orked : Who cares if someone loves the other someone because of their race? It’s when they hate them, that’s the problem. pic.twitter.com/rKupBprkjZ

— Sharifah Amani (@sharifahamani) May 30, 2020

Filem Sepet sedia untuk ditonton di YouTube bermula 29 Mei lalu sehingga 5 Jun ini.Kehadiran filem ini di YouTube pastinya mengubat kerinduan orang ramai terhadap karya arwah Yasmin Ahmad yang sememangnya sangat unik.

Buat anda yang belum pernah atau mahu menonton filem ini sekali lagi, anda boleh klik video di bawah untuk menonton filem Sepet cinta antara gadis berbangsa Melayu bersama lelaki berbangsa Cina ini.

Ikuti juga perkongsian lelaki ini yang berkongsi mengenai pengalaman rakan Jepun beliau yang menonton Talentime karya arwah Yasmin Ahmad. Ketahui juga 13 sebab kenapa filem Rock Bro arahan Mamat Khalid wajar ditonton.

Ini Yang Berlaku Bila Kawan Jepun Aku Tonton Filem ‘Talentime’ Karya Yasmin Ahmad

13 Sebab Kenapa Filem Rock Bro Arahan Mamat Khalid Wajar Ditonton


Filem Seram ‘It’ Kembali Untuk Menghantui Anda

Filem seram yang menyebabkan ramai takut kepada badut, It yang diadaptasi dari novel Stephen King kini kembali! Pengarah Andy Muschietti berkongsi beberapa gambar di laman Instagramnya memberi hint yang beliau bakal mengarah filem remake It ini.

Filem It ini nanti akan dipecahkan kepada dua siri filem. Andy sebelum ini pernah mengarah filem seram ‘Mama’ pada tahun 2013. Gambar yang dimuat naik oleh Andy simple; kerusi direktor yang tertulis ‘It’ dan juga gambar belon. Sudah cukup untuk memberitahu peminat yang filem itu sedang dalam proses pengambaran.

A photo posted by Andy Muschietti (@andy_muschietti) on Jun 24, 2016 at 7:17pm PDT

A photo posted by Andy Muschietti (@andy_muschietti) on Jun 27, 2016 at 12:04pm PDT

Projek remake filem ini yang diadaptasi dari novel tahun 1986 itu hampir tidak diteruskan sebenarnya. Direktor untuk filem ini, Cary Fukunaga telah meninggalkan projek ini dengan alasan perbezaan pendapat dengan studio yang menerbitkan filem ini, New Line Studio.

Saya tidak pernah tonton filem Mama arahan Andy ini tetapi filem berkenaan mendapat 65% di Rotten Tomatoes. Jadi harap-harap Andy dapat membawa sesuatu yang baru untuk filem remake It ini. Filem pertama It ini dijangka ditayangkan pada 8 September 2017 tahun depan.


Filem Skandal Kewangan Terbesar Dunia, 1MDB Bakal Ditayangkan Di Bangkok

Filem jenayah kewangan terbesar di dunia, 1MDB yang dikaitkan dengan bekas Perdana Menteri Malaysia, Dato Sri Najib Razak bakal menemui penonton di Bangkok akhir bulan nanti.

The Kleptocrats (2018), filem arahan Sam Hobkinson dan Havana Marking yang menceritakan bagaimana kisah skandal kewangan terbesar dunia dirungkai dari sudut pandang penguatkuasa undang-undang dan wartawan – termasuk dari The New York Times dan Wall Street Journal.

Ini merupakan kisah kecurian yang melibatkan beberapa orang yang terkenal di dunia. Ia turut dirakam oleh wartawan jurnal Tom Wright’s di dalam bukunya Billion Dollar Whale yang menceritakan dalang disebalik kekecohan ini iaitu Jho Low.

Tayangan filem yang akan berlangsung di Bangkok ini bakal menghangatkan lagi suasana politik di sana selepas Parti Future Forward mengeluarkan kenyataan pada bulan lalu bahawa wujud kerjasama di antara Perdana Menteri Thailand, Prayuth Chan-o-cha dengan bekas Perdana Menteri Malaysia, Najib Razak berkenaan salah laku 1MDB.

Jurucakap kepada Parti Future Forward, Pannika Wanich telah melemparkan tuduhan di parlimen semasa ‘no-confidence debate’. Beliau berkata bahawa wujud ‘pakatan gelap’ di antara dua orang paling penting di Malaysia dan Thailand untuk mengunci mulut Xavier Justo – seorang whistleblower – ketika beliau membuat lawatan ke Koh Samui pada 2015.

Namun berita ini dinafikan oleh Prayut Chan-o-cha. Beliau berkata sedang mengambil kira mahu menyaman Pannika terhadap tuduhannya. Beliau turut meminta Pannika berhati-hati kerana dakwaan mampu untuk menjejaskan hubungan antara kedua-dua negara.

Filem ini akan dipaparkan di Lido Connect dan House Samyan mulai 19 Mac nanti.

Berikut adalah cerita lain mengenai 1MDB yang perlu anda tahu. Klik pautan di bawah untuk membaca.

Bekas CEO Sahkan RM70,000 Daripada Dana 1MDB Dibelanjakan Untuk Kopi Starbucks

Netizen Angkat Nor Salwani Sebagai Hero Selepas Misi ‘Gila’ Bongkar Salah Laku 1MDB


10 Kejadian Jenayah Yang Sempat Dirakam Google Earth

Google Earth dicipta berdasarkan peta 3D yang mempunyai kemampuan untuk menunjukkan bangunan dan struktur dalam bentuk 3D. Pada pertengahan tahun lepas, Google Earth telah memetakan kawasan-kawasan di Malaysia. Ini menimbulkan kerisauan pada sesetengah orang terutama dari segi keselamatan kerana lokasi dan rupabentuk tempat tinggal mereka terdedah di internet. Namun, ramai yang tidak mengetahui Google Earth juga sempat merakam kejadian jenayah yang berlaku di seluruh dunia. Ia kebetulan terakam apabila kenderaan pemetaan Google Earth melalui kawasan kejadian tersebut. Berikut ialah 10 kejadian jenayah yang sempat dirakam oleh Google Earth:

LIKE Facebook THE VOCKET untuk ikuti lebih banyak artikel menarik. Anda juga boleh menghantar kisah menarik anda dengan KLIK SINI.